Elak Bandingkan Anak-Anak! Bukan Je Beri Kesan Buruk Pada Emosi, Hubungan Adik-Beradik Juga Jadi Renggang

Lumrah manusia takkan terlepas dari banding membanding.  Betul tak?

Termasuklah dalam keluarga sendiri, dah jadi kebiasaan ibu bapa membandingkan anak dengan kanak-kanak lain, bukan? Tapi tanpa sedar, perbuatan itu sebenarnya boleh mengganggu emosi anak.

Sesetengah ibu bapa mungkin berasakan perbandingan yang dilakukan itu mungkin akan meningkatkan lagi keinginan anak untuk berjaya.

Hakikatnya, membandingkan anak dengan individu lain bukanlah cara terbaik membantu mereka memperoleh kejayaan. Sebaliknya, ia lebih banyak mendatangkan kesan negatif terutamanya melibatkan keyakinan diri dan emosi anak.

Berikut adalah 3 perkara yang perlu ibu bapa fahami:

#1 Anak miliki keunikan tersendiri

Setiap individu dilahirkan berbeza, kan? Waima, anak kembar sekalipun mempunyai keperibadian yang tersendiri.

Begitu jugalah anak anda. Mereka mempunyai keunikan dan cara pemikiran yang tersendiri.

Benarkan mereka untuk berfikir secara kritis dan membuat keputusan sendiri, tetapi dalam masa yang sama bimbing mereka untuk berada pada landasan yang betul.

#2 Anak bukan objek

Anak tidak sepatutnya dianggap sebagai objek mahupun aksesori untuk mempamerkan rasa bangga dalam lingkaran sosial ibu bapa.

Dengan membuat perbandingan, anda telah menetapkan sasaran yang tidak realistik tanpa melihat tahap kemampuan si kecil.

Ini juga dianggap cara ibu bapa mengeksploitasi anak untuk kepuasan anda sendiri sekali gus menyebabkan kekecewaan pada emosi anak dan merosakkan kehidupan mereka.

#3 Pendidikan adalah hak anak

Sekiranya anda mampu menempatkan anak di sekolah yang baik dan mahal, ia bukan sebagai bantuan yang perlu dibalas oleh anak.

Sebaliknya, pendidikan merupakan hak anak dan ia adalah tanggungjawab ibu bapa untuk menyekolahkan anak.

Tujuan utama pendidikan diberikan adalah untuk anak menjadi individu bertanggungjawab dan berdikari.

Kesan negatif perbandingan kepada emosi anak

Adakalanya, tanpa sedar anda telah membandingkan anak dengan kanak-kanak lain dan menganggap ia bukanlah 1 isu besar.

Walaupun anak mungkin tampak seperti tidak kisah dengan perbandingan yang dibuat tetapi kesannya mungkin tidak dapat dilihat daripada pandangan mata kasar manusia.

Sebaliknya ia mengakibatkan kesan negatif melibatkan mental dan emosi anak, seperti:

1. Wujudkan persaingan adik-beradik

Jika anda sebagai ibu bapa membandingkan anak dengan adik-beradiknya, ia mungkin menyebabkan persaingan tidak sihat.

Lebih membimbangkan sekiranya wujud rasa dendam dan sikap agresif antara mereka.

2. Mula menjauhkan diri

Apabila anak sering dibandingkan dengan kanak-kanak lain, kaum keluarga mahupun adik-beradiknya sendiri pastinya mereka akan berasa tergugat.

Lama-kelamaan anak akan mula menjauhkan diri daripada anda dan ahli keluarganya. Ia menyebabkan wujudnya masalah tingkah laku atau menjejaskan perkembangan mereka apabila dewasa nanti.

3. Menyekat bakat

Sekiranya anak mula merasakan diri tidak dihargai apabila sering dibandingkan dengan individu lain, ia boleh mengakibatkan bakat anak tidak dapat berkembang dengan sebaiknya.

Akhirnya, ia hilang begitu saja.

4. Cenderung wujudkan rasa tidak peduli

Apabila mereka mula menyedari bahawa ada individu lain lebih dihargai orang tuanya, sudah tentu boleh menjejaskan emosi anak.

Pada akhirnya, anak mungkin berasa tidak diendahkan dan tidak akan berusaha untuk membanggakan anda.

5. Elak interaksi sosial

Anda mungkin menganggap perbandingan yang dilakukan sebagai kata-kata pembakar semangat. Sebaliknya bagi si anak, ia seperti ejekan dan sindiran yang sering diulang-ulang.

Apabila sering berdepan situasi itu, anak akan mengelakkan interaksi sosial dengan individu di sekeliling.

6. Mengurangkan keyakinan diri

Jika sebelum ini, mereka adalah anak yang periang dan berani mencuba apa sahaja, tetapi sikap tersebut mungkin akan hilang kerana telah wujud kepercayaan bahawa mereka tidak dapat melakukan apa pun dengan baik.

7. Memusnahkan harga diri

Tumbesaran anak dari sudut mental dan emosi mungkin terjejas apabila si anak mula mempercayai tidak mampu memberikan prestasi yang baik.

Lebih malang lagi apabila terpahat dalam minda mereka bahawa walau apa pun yang dilakukan, ia tetap tidak akan mampu mencapai jangkaan ibu bapanya.


“Tunggu Abang Luar Dewan Peperiksaan Macam Hari Pertama Masuk Tadika Dulu.”- Norman Hakim Beri Semangat Pada Anak Calon SPM 2021.

Hari ini, bermulalah cabaran buat semua pelajar calon peperiksaaan Sijil Pelajaran Malaysia (SPM) tahun 2020. Seramai 401,105 calon sekolah SPM mencipta sejarah tersendiri apabila peperiksaan itu bermula di seluruh negara hari ini setelah ditunda ekoran peningkatan virus pendemik sejak tahun lalu.

Pastinya setiap ibu bapa yang mempunyai anak menduduki peperiksaan ini mendoakan anak-anak. Sudah pastinya setiap ibu bapa inginkan kejayaan buat anak-anak.

Begitu juga dengan pelakon Abby Abadi dan Norman Hakim yang menitipkan dia buat anaknya yang merupakan calon SPM tahun 2020 yang menduduki peperiksaan tahun ini.

Love U Lillahi Taala Abang @danishhakimofficial. Usahakan yg terbaik utk hari ini. Mama Abah, Papa Mummy doakan. –Abby Abadi

Dalam pada itu Norman Hakim turut meluangkan masa untuk menghantarkan anaknya pada hari pertama menduduki peperiksaaan.

Segala doa terbaik mengiringi setiap langkahmu anak…dari Papa,Mama,Mummy & Abah. Papa akan sentiasa tunggu abang kat luar dewan peperiksaan ni mcm hari pertama abg masuk tadika dulu. Allah s.w.t peliharamu,Muhammad s.a.w sertaimu,Nur dihadapanmu.- Norman Hakim

Dalam pada itu, warganet dan rakan artis turut mendoakan kejayaan buat Danish Hakim.

Untuk makluman, Mohammed Danish Hakim adalah anak sulung daripada tiga orang cahaya mata hasil perkahwinan Abby dan Norman pada tahun 2003 dan berpisah tahun 2008.

Norman dan Memey mendirikan rumahtangga pada tahun 2011. Hasil perkahwinan mereka dikurniakan tiga cahaya mata.

Sumber: Instagram Abby Abadi dan Norman Hakim

ARTICLE LAIN


”Gosok Gigi Anak Dua Kali Sehari.Jangan Culas Walaupun Terpaksa Jadi Singa.” Deep Perkongsian Doktor Gigi Ni.

Begini rupanya cabaran untuk didik anak gosok gigi. Bahkan ibu bapa kena jadi ‘ singa’ jika terpaksa.

Nyata perkongsian Doktor gigi , Dr Abdul Rahman begitu inspirasi.

Walaupun saya doktor gigi, saya juga manusia biasa. Dan anak pertama saya Umar, saya tidak mampu jaga gigi susunya dengan sebaiknya. Satu penyesalan terbesar bagi saya.

Mana tidaknya, Umar lahir ketika kami tengah struggle dalam pengajian. Masih belum ada pengalaman jadi ibu bapa. Akibatnya, gigi depannya dah kena cabut.

Saya ambil pengajaran daripadanya.

Anak kedua saya Hanan, lahir dalam suasana serba mencukupi. Alhamdulillah. Maka saya usahakan sebaik mungkin untuk jaga gigi Hanan sejak tumbuh.

Masa mula-mula gigi tumbuh, saya hanya biasa lap guna kain. Pagi sekali malam sekali. Cabaran bermula apabila Hanan dah start makan dan minum susu botol. Setiap malam mesti kena minum susu baru boleh tidur. Dan bukan sekali je. Satu malam 3-4 kali bangun untuk minum susu. Masa bila nak lap gigi dia? Kalau lap nanti terjaga semula? Yang paling penting, jangan biar puting botol susu dalam mulut dia. Kalau dapat biasakan tidur dengan air masak lagi bagus.

JANGAN PUTUS ASA JAGA KESIHATAN GIGI

Jangan cepat putus asa. Teruskan cuci seperti biasa. Kebanyakan gigi kanak-kanak rosak adalah sebab ibu bapa mereka tak cuci gigi anak selama berhari-hari atas pelbagai alasan!

Untuk anak saya, saya guna berus gigi untuk kanak-kanak 0-2 tahun jenama Jordan. Berusnya sangat lembut dan mesra gusi. Ubat gigi pula saya gunakan kodomo lion. Kodomo lion mengandungi 400ppm fluorida, antara yang paling rendah dalam ubat gigi. Kenapa pilih yang paling rendah? Kerana risiko untuk anak kecil tertelan ubat gigi sangat tinggi. Setiap kali selepas berus gigi, pastikan terus lap supaya anak tidak tertelan. Pengambilan fluorida yang berlebihan boleh menyebabkan masalah fluorosis pada gigi kekal mereka.

Sejak Hanan mula makan, saya dapati giginya diselaputi warna kekuningan. Saya cuba gosok guna berus gigi tapi tak hilang. Lepas guna kayu sugi baru hilang. Jangan risau guna kayu sugi sebab ia sangat selamat. Sakit pun tak. Ini lah kelebihan sunnah nabi. Kekuningan pada gigi kemungkinan ada lapisan nipis plak pada gigi. Jika dibiarkan tidak dibersihkan, risiko untuk gigi menjadi karies dan rosak sangat tinggi.

Pesan saya sebagai ibu bapa, gosok gigi anak anda 2 kali sehari dan jangan pernah miss!

Biarpun terpaksa menjadi singa.

Biarpun terpaksa mengerah tenaga.

Ayah-ayah semua sila bantu sama. Jangan tercegat sahaja.

Gigi anak kita, tanggungjawab kita.

Setiap 6 bulan sekali, datanglah periksa.

Sayangi anak, gosok lah gigi

Ikhlas daripada:

Dr Abdul Rahman
Seorang dentist dan ayah 2 orang anak

Sumber: Klinik Pergigian Al-Huda Balok


Tabungan Duit Syiling, Nak Simpan Dalam Akaun Bank Tanpa Beratur Dikaunter.Buat Cara Ni!

Perasan tak, di rumah kita sendiri sebenarnya banyak duit syiling diletakkan merata-rata.

Kadang-kadang ada atas rak TV, malah dalam mesin basuh pun kita terjumpa dek tak perasan ada di dalam kocek seluar anak-anak atau pun suami. Andai dikumpul, pasti akhirnya penuh setabung.

Tidak dinafikan juga, ada di antara kita memang sedari kecil dididik untuk menabung. Itu amalan yang harus dipuji.

Oleh itu, apabila penuh tabungan mestinya kita ingin simpan di dalam akaun bank. Jadi ini ada dikongsikan cara mudah untuk lakukan itu tanpa perlu beratur dikaunter.

Aanalamualaikum Morning! Pagi ni saya nak share tentang mesin deposit syiling. Korang ada banyak siling tak kat rumah? Dalam tabung ke, dalam bekas ke. Kalau ada, korang boleh masukkan syiling-syiling tersebut ke dalam mesin deposit syiling. Maybe ada yang tak tahu lagi kan. Mudah sangat! Ok yang ni saya share kan menggunakan Maybank ye. Bank lain saya tak cuba lagi.

Ini step-step dia:

LANGKAH 1

Pergi ke cawangan yang ada mesin ni. Tak semua cawangan Maybank ada. Utk cawangan yang ada mesin ni, anda boleh rujuk kat bawah nanti.

LANGKAH 2

Masukkan syiling anda. Tak perlu asingkan pun duit syiling tu. Mesin ni intelligent utk asingkan setiap syiling. Hehe. Syiling yang diterima ialah 5 sen, 10 sen, 20 sen dan 50 sen. Duit baru dan lama dia terima. Tapi duit negara lain dia tak terima tau.

LANGKAH 3

Tekan butang ‘A’ utk start. Mesin akan start masukkan syiling. Setelah seketika mesin akan stop. Tekan balik butang ‘A’ utk continue. Duit-duit yg tak diterima ketika itu akan dimasukkan ke bahagian bawah mesin. Ambil dan cuba masukkan balik.

LANGKAH 4

Setelah selesai, tekan butang ‘B’. Mesin akan keluarkan 2 resit. Satu utk anda simpan, satu lagi pihak bank akan ambil. Anda kena isikan nama, no acc dan juga no telefon.

LANGKAH 5

Tunjukkan resit tersebut kat kaunter khidmat pelanggan. Anda akan diberikan form utk diisi. Isi nama, no acc dan jumlah wang syiling yg dah di deposit tadi.

LANGKAH 6

Beri form dan resit tersebut ke kaunter khidmat pelanggan. Siap! Wang anda akan masuk ke acc petang nanti (kalau pergi pagi la)

Sedikit info dan peringatan :
1. Sebelum pergi, cuba call dulu cawangan tersebut utk check availaibility of the machine. Kot2 tengah maintenance ke kan. Kot2 dah takde ke kan. Buang masa je datang.

2. Waktu operasi bank ialah 9.15am – 4.30pm. Mesin ni ikut waktu operasi bank. Dia bukan mcm cash deposit machine mcm biasa tu. Sebab resit tu kena bagi balik kat kaunter khidmat pelanggan.

3.Resit tu valid satu hari je tau. Lepas dapat resit kat machine, terus ke kaunter khidmat pelanggan. Jangan gatal pegi esok pulak. Haha.

4. Kira betul2 jumlah syiling tu. Make sure jumlah sama dgn yang dikira di mesin.

Maybank Coin Deposit Machine: (list diambil dari website M2U)

?KL Main Branch
?Seksyen 5, Wangsa Maju Branch
?Shah Alam Main Branch
?USJ Subang Jaya Branch
?Seremban Branch
?Jelapang Branch
?Melaka Main Branch
?Johor Bahru Main Branch
?Jelutong Branch
?Alor Star Branch
?Taman Tas Branch
?Kuala Terengganu Branch
?Kota Bharu Branch
?Wisma Satok Branch
?Kota Kinabalu Branch
?Rawang Branch
?Bandar Baru Selayang Branch
?Bandar Sunway Branch
?Equine Park Branch
?Station 18, Ipoh Branch
?Skudai Branch
?Batu Pahat Branch
?Prai Industrial Estate Branch
?Legenda Heights Branch
?Pulau Langkawi Branch
?Paka Branch
?Tanah Merah Branch
?Mutiara Damansara Branch

So jgn letak merata rata duit syiling tu. Kumpul dlm tabung, dah banyak boleh masukkan dlm mesin tadi . Selamat menabung!


Kongsi Baby Kick, Cara Wanita Ini Raih Perhatian, Siap Ada Tip Nurse

Menyambut kelahiran bayi adalah sesuatu yang mengembirakan buat pasangan yang bergelar suami isteri. Namun dalam tempoh itu, untuk memastikan kandungan selamat pelbagai perkara yang harus diketahui oleh ibu.

Ia termasuk mengetahui tendangan bayi dalam kandungan atau baby kick. Mengira pergerakan bayi memang sangat penting bagi mengetahui keaktifan, pergerakan jantung dan memahami pola pergerakan harian bayi.

Sebuah perkongsian yang bermanfaat untuk kita semua. Tidak kira yang baru mempunyai anak atau sudah lama, amalan ini wajib ada demi memastikan anak selamat semasa dalam kandungan.

“Walaupun dah selamat bersalin sis nak share jugak cara rekod gerakan baby. Siap kena tegur dengan bos besar sebab terlebih tick .”

“Bukan apa.. biar kita puas hati rasa baby gerak bukan setakat 10 kali ja. Satu lg senang nak tunjuk kat misi kalau ada yang tak sure.”

NETIZEN KONGSI PENGALAMAN

Meninjau diruangan komen, rata-rata tertarik dengan cara yang dikongsi oleh wanita berkenaan. Malah ada juga berkongsi pengalaman yang sama berbuat begitu. Malah ada yang memberi tip daripada nurse

Semoga perkongsian ini menjadi manfaat untuk para ibu-ibu menjaga kandunan agar sihat dan selamat hingga ke hari bersalin.


“Geram Tengok Banyak Macam Ni.” Ibu Anak 6 Kongsi Resipi Pes Masakan Stok Bulan Ramadan, Warganet Beri Pujian.

Bila tiba bulan Ramadan, antara perkara yang sering membuatkan para ibu risau adalah memilkirkan menu juadah berbuka dan sahur buat keluarga.

Jika asyik membeli di bazar Ramadan atau secara online setiap hari mungkin boleh lari bajet, jadi pastinya cara yang lebih jimat adalah memasak sendiri hidangan buat keluarga.

Pengurusan masa amat penting semasa bulan Ramadan, bagi ibu yang sibuk dengan urusan harian termasuk menguruskan anak yang masih kecil, persekolahan anak dan ibu yang bekerja.

REMPAH MASAKAN CEPAT DAN MUDAH

Alhamdulillah. Moh laa luruskan kaki & tulang belakang ni, dr petang tadi pas Asar kui 6 ptg mula operasi menyiapkan Stok Masak Merah & 3 Rasa utk sahur nnt (tambah-tambah  menu ready Frozen dlm freezer – Sambal Penyet, Tumis Kerabu, Sambal Tumis, Kari Udang & Kari Kosong).

Dari tahun 2020 famili kami sahur Nasi berjemaah, berbuka menu simple2 jer… So, nk teruskan utk 2021 ni pulak.

Kuah kosong sahaja ye. Nanti pagi-pagi tinggal goreng ikan atau tambah ayam atau udang.

Resipi tumis kerabu : Bahan bwg merah, Bwg putih sikit jer, halia, serai…blend semua, tumis kn minyak xyah byk sgt.. Bila dh terbit minyak, masukkn santan pekat, gula melaka @ nise, gula putih sikit, garam secukup rasa… Masukkn 1, 2 keping asam keping… Kacau lg sampai mendidih, siap

SIAKAP TIGA RASA SIAP!

BAHAN-BAHAN SIAKAP 3 RASA

Resipi Siakap 3 Rasa: Ini bahannya: Tumis semua separa garing tmbh air putih, tmbh sos tiram, sos ikan, gula, garam ikut selera… Kacau hingga mendidih… Bg sampai terbit minyak, tutup api

Utk bwg merah & cili kering tu Agak2 jer jgn nmpk pucat sangat, Bwg putih sikit jer… Bwg holand 1 stgh biji, cili padi 11 bj, serai 3, Daun limau purut 3, tomato ceri 7, halia 3 inci… Add on lada benggala ikut citarasa

CARA NAK PANASKAN SEJUK BEKU

Kalo ayam masak merah, kita masukkan ayam goreng dlm Sambal tu… Kalau sweet Sour @ 3 rasa, memadai curahkan atas ikan goreng tu jer, sonang.

SIAP JUGA PURI UNTUK BAYI

Lepas Isyak tadi sambung blend Puree utk baby 8 bulan… Buah Kiwi, Anggur Hitam, Pitaya Putih & Papaya (semua add on kurma).

Oklaa, baby pon dh lena ni, kita jumpa esok lak ye, insha Allah… Karang tak bangun sediakan bekal anak beranak 8 last day sebelum Ramadhan lak.
ASSALAMUALAIKUM WBT, SELAMAT MALAM.

Dalam pada itu, meninjau di ruangan komen, rata-rata warganet teruja melihat cara wanita ini menyediakan  pes masakan ini. Malah menjadikan ia inspirasi untuk menyediakan masakan lebih cepat dan mudah.


‘Kalau Saya Mati Lepas Tu Dia Kahwin, Saya Cekik Dia’.  Tapi Realitinya Suami Bukan Milik Mutlak.

Lumrah dalam perkahwinan sikap cemburu itu ada. Bak kata orang, cemburu itu tandanya sayang.

Malah ada sesetengah wanita jadikan kematian sebagai bahan gurauan dengan mengugut akan mencekik suami jika berkahwin lain.

Namun, hakikatnya suami itu hanyalah pinjaman semata, bukan milik mutlak kita. Kena redha dan pasrah dengan ketetapan Tuhan.

Menarik dengan perkongsian seorang wanita ini mengenai kehidupan yang harusi dinikmati dengan rasa syukur dan hargai setiap detik yang ada. Katanya jangan hidup dengan berfantasi tetapi hidup dengan realiti.

Deep perkongsiannya.

Dulu saya pernah cakap kat suami, kalau saya mati lepas tu dia kahwin lagi nanti saya mati jadi hantu cekik dia dengan bini baru dia.

Dulu la. Dulu.

Masa otak tak berapa nak berkembang.

Sedangkan kita perlu sedar realitinya yang hidup ini akan tamat sebaik saja kita takda. Dan orang yang masih ada mesti kena teruskan hidup dia.

Masa hidup kita mungkin saja isteri paling solehah dan ibu paling baik. Yang disayang, dipuja dan disanjung oleh suami dan anak-anak. Tapi sampai satu masa kita masih akan diingat sebagai sebuah kenangan sedang yang masih hidup tetap perlu meneruskan kehidupan.

Begitu juga kita kena sedar banyak lagi realiti hidup ini supaya kita tak murung dan susah hati sendiri-sendiri.

Misal saja kita adalah staff terbaik yang sentiasa on par bila buat kerja dan tak pernah buat masalah apa, tapi boss sikit pun tak acknowledge usaha keras kita.

Misal saja kita tak pernah kacau sesiapa dan buat baik pada semua, tapi tetap saja ada orang tak suka dan masih juga mengata-ngata.

Misal saja kita sentiasa cari jalan untuk hidup tenang sendiri-sendiri tanpa terlibat dengan masalah orang, tapi sering saja nama kita dipetik-petik menjadi bahan orang membawang.

Misal saja kita buat perubahan besar menuju ke arah kebaikan, tapi masih juga dijadikan bahan untuk orang terus bersangka-sangkaan.

Realiti.

Semakin cepat kita sedar realiti, semakin cepat kita melepaskan mimpi dan fantasi.

Semakin cepat kita sedar kita sedang menghadap ragam sikap orang, semakin cepat kita didik hati untuk menerima sesuatu dengan senang dan tenang.

Disclaimer :
Untuk perenggan di atas sekali. Tu lah. Syaratnya. Tunggu aku mati. Kalau tak mati buat begitu, sekarang jugak aku jadi hantu.

Sumber: Siti Suryani Yaakop


Tak Lalu Berbuka Dengan Nasi, Tapi Boleh Gantikan Dengan Bubur, Masak 10 Minit Sahaja Kalau Ikut Cara Ni!

Dah hujung-hujung puasa ni memang dah tak berapa selera untuk makan nasi. Anak-anak kita pun sama.

Di hujung minggu, sesekali kita sediakan bubur nasi buat anak-anak kita. Saja bertukar selera. Memang ‘layan’ juga dan makan bertambah dengan deretan lauk pauk ringkas. Pun begitu nak sediakan bubur nasi pada anak-anak ambil masa yang agak lama. Maklumlah
nak tunggu hingga nasik benar-benar lembik dan jadi bubur bukan ambil masa yang singkat.

Sementara bubur nak masak, perut berkeroncong minta diisi. Anak-anak pun mulalah masuk ke dapur tanda kelaparan melanda. Sebenarnya ada banyak teknik dan langkah untuk memasak bubur dengan lebih cepat dan pantas.

Ada sesetengah daripada kita yang membekukan terlebih dahulu beras di waktu malam hari dan keesokkan harinya barulah dimasak seperti biasa. Lebih cepat dan pantas.

Korang tak rasa ke lamanya bubur nasi nak kembang bila masak. Berkeroncong perut nak tunggu bubur siap.. huh. Ni ada petua supaya senang je bubur korang masak. Jom cuba!

Caranya:
1. Tanak nasi macam biasa dulu.

2. Lepas masak, masukkan ke dalam dalam pengisar. Tuang air sampai tenggelam nasi tu..dan kisar halus.

3. Kemudian masuk semula ke dalam periuk bersama bahan-bahan lain seperti ayam. Saya letak sup bunjut, ayam dan kentang. Halia jangan dilupa, nanti baunya wangi dan sedap.

4. Bila kentang dah empuk terus angkat. Yummy..Tak sampai 10 minit korang dah boleh hidang.. nyum nyum.

Selamat mencuba!


Mudahnya Ibu-Ibu Nak Sediakan Tauhu Telur. Guna 4 Bahan Ini, Dah Boleh Buat!

Biasanya bila teringin makan tauhu telur kita akan membelinya di pasar. Tapi sebenarnya ramai tak tahu untuk menyediakannya sendiri adalah cukup mudah.

Jika mahu lebih sihat bahan yang segar dan organik seperti resipi yang dikongsi oleh Chef Sue M Arukin. Jadi, keluarga dapat menikmati hidangan yang dijamin mutu serta kebersihannya. Selamat mencuba!

TAUHU TELUR

Bahan-bahan:

500 ml air soya segar (tanpa gula)

6 biji telur organik

5 gram tepung jagung

1/2 sudu teh garam halus

Cara Membuat:

1. Di dalam mangkuk, pukul telur hingga kembang. Ketepikan.

2. Di dalam periuk, satukan air soya  bersama tepung jagung dan garam. Kacau rata di atas api sederhana hingga suam (jangan sampai mendidih). Sejukkan sebentar.

3. Satukan telur yang sudah dipukul tadi bersama campuran soya. Tapis ke dalam mangkuk tahan panas lalu kukus selama 20 minit atau hingga tauhu mengeras. Sejukkan.

4. Potong mengikut cita rasa dan goreng hingga keperang-perangan. Hidangkan!


Dato’ Dr.Hj.Fadzilah Kamsah Jelaskan Ciri Isteri Syurga.Ayuh Perbaiki Diri!

PERKAHWINAN  merupakan permulaan sebuah kehidupan yang dipenuhi dengan tanggungjawab sebagai suami dan isteri.

Sekiranya kita bijak melayari bahtera rumahtangga, kita akan belayar di lautan yang tenang dan membahagiakan.

Seperti semua sedia maklum, syurga seorang perempuan (belum kahwin) terletak di bawah tapak kaki ibunya.., tetapi, bagi seorang wanita (bergelar isteri), syurga nya terletak di bawah kaki suami. Maknanya, taat kepada suami maka si isteri akan mudah mendapat syurga.

Selain itu,  menurut Dato Dr Haji Fadzilah Kamsah ada perjelaskan 11 ciri-ciri seorang isteri yang dekat dengan syurga.  Jom semak dan bersama kita cuba untuk perbaiki diri menjadi lebih baik.

11 Ciri Isteri Dekat Dengan Syurga

❥ 1. Seorang Isteri yang menyedari dan menerima dengan ikhlas bahawa suami adalah pemimpin

❥ 2. Seorang Isteri yang menyedari bahawa kedudukan suami itu satu tingkat lebih tinggi jika dibandingkan dengan isteri..

❥ 3. Seorang Isteri yang selalu ta’at dan penuh hormat kepada suami selama bukan diajak dalam hal kemaksiatan(derhaka kepada ALLAH)..

❥ 4. Seorang Isteri yang tetap berpegang teguh menjaga kehormatan dirinya dan yang tidak mahu keluar rumah tanpa izin suami..

❥ 5. Seorang Isteri yang selalu memenuhi keinginan suami dalam nafkah batin (kecuali dengan suatu alasan yang kuat terpaksa menolaknya)..

❥ 6. Seorang Isteri yang selalu mendahulukan kepentingan suami dibanding urusan yang lain.Termasuk kepentingan orang tua sekalipun. (Terkecuali mendapat izin dari suami)..

❥ 7. Seorang Isteri yang selalu menjaga kehormatan dirinya jika suami tidak ada di rumah..

❥ 8. Seorang Isteri yang pandai menjaga harta suami (tidak boros) dan juga menjaga kehormatan suami baik saat ada ataupun sedang tidak di rumah.

❥ 9. Seorang Isteri yang senantiasa berusaha mempercantik dirinya ketika berada depan suami..

❥ 10. Seorang Isteri yang selalu menyenangkan hati suami dengan raut wajah yang tampak berseri. Murah senyum agar sang suami merasa tenteram hatinya..

❥ 11. Seorang isteri yang tidak suka berdandan berlebihan agar tampak cantik oleh lelaki lain..

sumber:Dato Dr. Haji Fadzilah Kamsah


Bahaya Jika Anak Demam Lebih Tiga Hari. Doktor Ini Beri Peringatan Buat Ibu Ayah!

Risaukan apabila anak demam lebih tiga hari. Apabila bagi ubat demam, masih tidak kebah demamnya. Jangan ambil mudah mengenai ini,  hanya dengan memberi ubat demam sahaja.  Sebagai ibu bapa, kita mahukan yang terbaik untuk setiap anak–anak terutamanya kesihatan mereka. Jalan terbaik adalah segera membawa anaka berjumpa doktor.

Ikuti nasihat Dr Ezairy M.Sallih, Doktor Otorinolaringologi (ENT) moga menjadi panduan bersama supaya ibu bapa memantau kesihatan anak-anak.

KENAPA PESAKIT PERLU BERJUMPA DOKTOR?

“Doktor, anak saya sudah tiga hari demam, sakit tekak dan hari ini tak boleh makan, bahaya tak doktor?”

“Ibu saya dah dua bulan ada ketulan kat leher dia, tekan tak sakit, kena buang tak, doktor?”

Soalan-soalan seperti ini bukanlah jarang untuk saya temui. Setiap hari saya terima puluhan mesej di sini dan di emel berkenaan soalan-soalan seumpama ini. Saya akan jawab secara ‘general’ segala masalah yang dialami.

Perlu diingatkan, semua diagnosis secara tepat perlu kepada beberapa langkah yang mesti dilakukan. Kemudian, diagnosis tepat kepada pesakit dapat dikenalpasti.

Doktor perlu menjalankan langkah seperti berikut

1. History taking

Sejarah lampau pesakit perlu diketahui. Apa pesakit ada? Kencing manis, darah tinggi, serangan strok beberapa tahun lepas dan lain-lain. Ini semua penting supaya dokor dapat melakukan rawatan yang tepat dan wajar kepada pesakit.

Gejala dan simptom terkini pesakit juga perlu diketahui secara terperinci. Ini perlu supaya kami mampu mendapatkan diagnosis tepat kepada pesakit.

2. General examination

Doktor perlu melakukan pemeriksaan menyeluruh kepada pesakit. Ini termasuk keadaan keseluruhan pesakit seperti bagaimana pesakit mampu berjalan, menggunakan kerusi roda, cara pesakit bernafas, dan banyak lagi. Tanpa melihat sendiri keadaan pesakit, doktor tidak mampu melakukan kesemua ini.

3. Local examination

Apabila pesakit mengadu mengenai masalah telinga, tekak atau hidung contohnya. Doktor akan memeriksa lebih terperinci bahagian ini. ‘Local examination’ perlu dilakukan selepas doktor melakukan ‘general examination’ kepada pesakit. Pemeriksaan pada tekak contohnya, doktor perlu melihat warna tekak, apa-apa pembengkakan pada kawasan tekak, sekitar gigi, bagaimana pula struktur sekitar tonsil dan banyak lagi.

Doktor juga perlu melakukan ‘palpation’ untuk mengenalpasti lebih terperinci ciri-ciri sesuatu penyakit. Pembengkakan pada leher contohnya boleh disebabkan oleh jangkitan kuman, kebarangkalian kanser, ketumbuhan benign dan berbagai-bagai lagi. Kesemua ini memerlukan pemeriksaan secara dekat oleh doktor.

4. Keputusan ujian darah dan lain-lain

Selepas memeriksa keadaan fizikal pesakit, seterusnya doktor akan mendapat idea tentang penyakit yang dialami oleh pesakit. Dari sini, kami akan melakukan beberapa ujian yang perlu. Ini seperti ujian darah, x-ray, skan dan lain-lain jika perlu. Namun, ada sesetengah kes hanya memerlukan diagnosis secara klinikal terhadap pesakit.

Oleh itu, jika anda ada sebarang masalah, jangan ragu-ragu mendapatkan pemeriksaan doktor. Tidak semua persoalan saya mampu jawab secara terperinci. Menjadi kesalahan bagi mana-mana petugas kesihatan melakukan konsultasi dan memberi diagnosis di media sosial tanpa melakukan pemeriksaan.

Moga tulisan saya ini bermanfaat. Sebarkan info ini semoga lebih ramai mereka yang kita sayang dapat berjumpa doktor selepas ini. Jom!

Dr Ezairy M.Sallih
Doktor telinga, hidung & tekak
Minta maaf jika soalan anda tidak berjawab di ruangan mesej. Anda boleh terus tulis pada ruangan setiap artikel. Saya akan jawab mana yang boleh.

*Gambar menunjukkan beberapa jenis pembengkakan pada leher. Ia memerlukan pemeriksaan oleh doktor di klinik atau hospital.


Ajar Anak Buat Kerja Rumah, Jangan Tengok Saja Tapi Buat Sama-Sama, Paling Penting Kena Percaya Pada Mereka- Dr Norzila

Perlukan sedikit masa untuk anak-anak membantu kita dengan ikhlas hati. Mungkin ada caranya yang lebih tepat untuk mengajar mereka. Baca pandangan Dr Norzila Zakaria ni.

Berikan kepercayaan kepada anak melakukan tugas
=====================================

Ada banyak perkara kita mahu anak-anak kita lakukan tapi kadang-kadang kita tidak memberikan kuasa penuh kepada mereka dan akhirnya anak-anak pun tidak seronok untuk melakukannya kerana banyak arahan ‘jangan’ dari kita.

‘Jangan buat macam tu, buat macam ni… mari ibu tunjuk” kecewa anak kerana usahanya ‘salah’! Namun kalau kena caranya pasti mereka boleh terima. Ubah sedikit sahaja ayat tadi, mungkin bunyinya begini:

“Wah dah separuh karpet bersih, pandailah anak-anak ibu ni cuci”

Senyum dan tanyakan apa perasaan mereka “Seronok tak boleh basuh karpet? Boleh main air juga kan?”

Dengarkan jawapan mereka. Raikan perasaan mereka. Pasti keyakinan diri mereka bertambah tinggi kerana kita meraikan usaha mereka.

“Ok, sekarang ibu nak tunjuk macamana nak cuci bahagian ni yang agak kotor, boleh? Nanti lepas ni abang dan adik buat sendiri ya”.

Beritahu mereka proses yang kita rancangkan seterusnya dan pemantauan yang akan kita lakukan. Jadi bila kita ‘tegur’ dan baiki mereka mudah menerimanya.

Jika kita terus ‘menyerang’ dan menegur dengan cara yang tidak hikmah, pasti mereka kecewa dan tidak mahu menyambung kerja-kerja mereka.

Sesekali mainlah bersama mereka, kalau basuh karpet biar basah bersama-sama mereka, pasti mereka seronok bila kita bersama-sama melakukannya dan bukan memerhati sahaja.

Jika kita bertindak seperti ketua dan hanya memberi arahan, saya pasti mereka tidak akan seronok melakukan aktiviti tersebut. Nasib tidak baik mereka merajuk dan kita pun jadi marah sebab mereka tidak mengikut arahan kita.

Jadi fikirkan apa aktiviti yang kita boleh berikan sepenuh kuasa kepada mereka tanpa arahan dan pemantauan rapi dari ‘ketua’ kepada mereka, maknanya biarkan saja mereka buat ikut suka hati mereka. Dan jika aktiviti tersebut memerlukan pemantauan dan hanya sebahagian sahaja kuasa yang boleh diberikan, maklumkan mereka supaya mereka tidak kecewa.

Jika aktiviti yang diberi kuasa penuh menjadi sesuatu yang perlu dipantau, boleh lakukan teknik seperti di bahagian awal untuk melibatkan diri kita dalam aktiviti mereka dengan lebih bijak.

Aktiviti cuci karpet Ini adalah aktiviti yang saya berikan kuasa penuh kepada anak-anak saya semasa cuti PRU bulan lepas. Saya biarkan saja apa mereka mahu lakukan dan hanya melibatkan diri di hujung aktiviti untuk mereka berhenti mencuci.

Memang puas hati mereka boleh melakukan aktiviti ini mengikut cara mereka sendiri.

Sudah pasti bila ditambah dengan sedikit pujian mereka rasa sangat dihargai dan tahap keyakinan mereka juga meningkat bila dapat menyelesaikan tugasan dengan baik.

Dapat intipati dari kisah ini?


Nak Balas Jasa Cikgu, Murid Bagi ‘Hadiah’ Udang Besar Tapak Kaki Size 13

Nak Balas Jasa Cikgu, Murid Bagi ‘Hadiah’ Undang Besar Tapak Kaki Size 13

Guru merupakan seorang insan yang telah banyak mengerah keringat demi memastikan anak muridnya menerima didikan yang secukupnya.

Jasa dan pengorbanan seorang guru tidak terbalas walaupun dengan segunung intan permata.

Sebagaimana perkongsian guru ini, Cikgu Fadhli tidak menyangka anak muridnya memberikan kejutan dengan memberinya ‘hadiah’ udang bersaiz besar.

Di fahamkan udang berkenaan  tapak kaki saiz 13. Memang besar!

Murid hadiahkan cikgunya udang besar tapak kaki saiz 13. Nak balas jasa cikgu katanya.

Seronok jadi pendidik di kawasan pendalaman ni. Tengok muka cikgu pun tersenyum lebar kegembiraan. Itu namanya rezeki. Semoga segala ilmu yang cikgu curahkan diberkati. Insya-Allah

BESARNYA UDANG!

Sumber: Cikgu Fadhli


Penerima Vaksin Sinovac Berisiko Hilang Status Lengkap Vaksinasi Jika Tak Ambil Dos Penggalak

Penerima vaksin Sinovac yang belum mengambil dos penggalak berisiko hilang status lengkap vaksinasi dalam aplikasi MySejahtera bermula 1 April ini.

Terdapat kira-kira dua juta penerima dua dos vaksin COVID-19 keluaran Sinovac di Malaysia yang masih belum mengambil suntikan penggalak.

Justeru itu Menteri Kesihatan, Khairy Jamaluddin menggesa semua penerima vaksin Sinovac untuk segera mendapatkan dos penggalak dalam tempoh masa yang berbaki lagi seminggu menjelang 1 April bagi mengekalkan status lengkap vaksinasi masing-masing.

“Berdasarkan data terkini, seramai 2.09 juta penerma dos primer vaksin Sinovac belum menerima dos penggalak.

“Untuk tempoh seminggu lagi, Kementerian Kesihatan (KKM) mengunjurkan mungkin akan ada dua juta penerima vaksin primer Sinovac yang berisiko untuk hilang status lengkap vaksinasi mereka pada 1 April,” katanya pada sidang media di Parlimen.

Beliau berkata demikian ketika ditanya unjuran KKM mengenai jumlah penerima dua dos vaksin Sinovac yang bakal kehilangan status lengkap vaksinasi kerana enggan mendapatkan dos penggalak.

Mengulas lanjut, Khairy memaklumkan keperluan untuk penerima vaksin Sinovac mendapatkan dos penggalak bukan sahaja untuk memudahkan urusan seharian di Malaysia, sebaliknya ia turut menjadi keperluan beberapa negara luar seperti Singapura.

“Saya ada bincang perkara ini dengan Menteri Kesihatan Singapura, dan Singapura juga menetapkan status lengkap vaksinasi untuk penerima Sinovac adalah tiga dos,” katanya.

Pada 7 Februari lalu, Khairy dilaporkan berkata, semua individu berusia 60 tahun ke atas atau penerima dos lengkap vaksin Sinovac berusia 18 tahun ke atas perlu mengambil suntikan dos penggalak bagi mengekalkan status vaksinasi lengkap sebelum 1 Mac 2022.

Bagaimanapun, Khairy kemudian mengumumkan tempoh itu dilanjutkan sehingga 31 Mac.


Rupanya Cara Belajar Ikut Karakter Anak. Ketahui Tips Berguna Untuk Bantu Cemerlang Akademik.

Bergelar ibu bapa, kadang-kala kita tidak menyedari ada kesilapan dalam mendidik anak-anak.

Sudah pasti setiap  ibu baga ingin cahayamata kita menjadi anak yang cemerlang dalam pelajaran. Lantaran itu, kita sanggup berhabis wang ringgit menyediakan kelas tambahan buat anak.

Namun, setiap anak punya karektor tersendiri yang memberi kesan kepada pembelajarannya.

Ingin tahu lanjut, ikuti perkongsian Dr Taufiq Razif ini.

Kena faham personaliti anak

Kalau ada anak yang masih belajar, tolong baca dan fahami ilmu ni.
Cara anak belajar sebenarnya berbeza beza bergantung kepada karakter & personaliti anak kita.
Mereka boleh je belajar macam biasa tapi kalau kena cara dan mengikut karakter & personaliti anak kita maka ilmu yang dibaca tu akan lebih cepat diserap & lebih berkesan untuk anak kita. Barulah mereka senang skor exam dan mudah faham apa dia belajar.

KATEGORI ANAK IKUT FOKUS PEMBELAJARAN

– Ada anak fokusnya pendek. Kena banyak belajar di luar kelas dan buat banyak aktiviti

– Ada anak fokusnya panjang. Boleh bagi dalam bentuk jadual yang ada timeline supaya dia boleh bersiap sedia

– Ada anak yang jenis competitive. Mereka suka nak menang dan suka dipuji. Mereka akan perform kalau boleh berlawan dengan orang lain.

– Ada anak yang family style focus. Dia akan cepat serap ilmu yang dia pelajari kalau dia belajar dalam study group

– Ada anak suka belajar dalam keadaan semuanya teratur dan kemas. Kalau tempat belajarnya tak kemas memang dia jadi tak boleh fokus

– Ada anak yang jenis paling hebat belajar bila dia diberitahu yang dia akan jadi contoh pada pelajar yang lain.

InsyaAllah bila cara belajar ni sesuai dengan karakter & personaliti anak kita maka jangan pelik kalau tiba tiba anak kita jadi hebat dan minat belajar.

Mungkin selama ni bukan anak kita taknak skor peperiksaan dan kelihatan malas cuma mungkin cara anak kita belajar tu tak kena dan tak matching dengan karakter dan personaliti mereka.
kenali-Anak
Nota kaki : Tolong ajarkan ilmu ni pada pasangan masing masing juga ya supaya mereka pun boleh sama sama fikirkan tentang pendidikan anak anak


“Baby Nak Keluar, Awal Seminggu…” Aeril Zafril Kongsi Wawa Zainal Masuk Hospital, Mohon Titip Doa!

Wawa Zainal dimasukkan ke hospital berkemungkinan akan bersalin anak keempat mereka seminggu awal daripada tarikh sepatutnya.

Berita tersebut dikongsikan oleh suaminya, Aeril Zafrel menerusi laman Instagramnya.

“Pagi ni tiba-tiba baby nak keluar. Awal seminggu dari tarikh yang di beri. Doakan semuanya selamat,” tulisnya menerusi perkongsian terkini di Instagram.

Dalam perkongsian tersebut, Aeril turut memuatnaik gambar sterinya yang terbaring sambil berselimut

Menjengah ke ruangan komen, Rata-rata menitipkan dia semoga dipermudahkan urusan Wawa untuk melahirkan bayinya.

Wawa Dan Aeril mendirikan rumah tangga pada 2013.Hasil perkongsian hidup, pasangan ini dikurniakan tiga cahaya mata iaitu Ahmad Fakhruddin Attar, 8, Hayla Maghfiraful Azkiyaa, 6, dan Aya Soffya yang kini berusia lebih setahun.


Lelaki Ini Kongsi Tip Nak ‘Mengurat’ Isteri Agar Rumahtangga Kekal Bahagia Dan Harmoni.

Bahagia itu setiap pasangan ingina agar rumahtangga kekal hingga akhir hayat. Bahkan apabila usia perkahwinan sudah sudah lama, pasangan haruslah menjadikan hubungan lebih mesra. Ia termasuk peranan suami.

Tak salah jika suami sentiasa berusaha ‘mengurat’ isteri agar rumah tangga sentiasa harmoni. Nampal remeh je kan tapi itulah kunci kebahagiaan.

Nak tahu lanjut, ikuti perkongsian ini.

Tips mengurat hati isteri.

Fahami kehendak fisiologi isteri atau bahasa mudah kita sangat faham yang isteri juga perlukan tubuh badan yang sihat. Insyaallah isteri akan tenang dan bahagia. Sebenarnya isteri tidak memerlukan rehat yang banyak untuk mereka bahagia. Sebab itu kita tengok isteri boleh hadap kerja rumah 24jam.

Perhatikan. Dalam masa yang sama mereka boleh buat 2 3 kerja. Sambil goreng ikan boleh mandikan anak,boleh basuh pinggan, boleh mop lantai. Boleh bisnes online. Eh siap boleh order barang online depan kuali? Fuh.. hebat الله cipta otak wanita. inilah yang dipanggil ‘otak multitracking’,yakni boleh bagi tumpuan kepada banyak perkara dalam satu masa. Sebab itulah jangan pelik kalau mereka masuk mall rambang mata…

Isteri suka perhatian suami

Tapi.. apa yang buatkan mereka stress? Bukan sebab tidak cukup rehat. Sebab hormon oxytocin mereka turun secara mendadak bila stress. Kenapa stress? Sebab tiada tumpuan,perhatian,belaian dari suami. Hormon cortisol meningkat,mereka akan nampak lesu,kusam,suka makan makanan manis sebab cortisol telah bakar gula dalam darah.

Rupanya isteri kita ini,apabila mereka penat bukan sahaja perlu rehat,tetapi perlukan belaian,pelukan dan paling penting suami perlu jadi PENDENGAR yang setia. Dengar dengan penuh tumpuan,tatap wajah mereka sambil pegang tangan dan peluk dia dengan erat sambil gosok-gosok belakang mereka. Yes! Waktu ini oxytocin hormone mendadak naik.

sambil peluk dia,bisik ditelinga “Sayang…. bonus abang dah masuk….cakaplah apa sayang nak……”

Jadi para suami rajin-rajinlah peluk isteri bukan sahaja ditempat tidur. Nampak isteri penat pergilah peluk dia,ajak anak peluk sekali. Dalam masa yang sama oxytocin dalam badan lelaki juga akan meningkat. Dengan pelukan kita akan jadi lebih tenang dan boleh buat banyak keputusan yang baik.

Sumber: Muhammad Hassan


“Yem Nak Jadi Abang Long.” Nad Zainal Kongsi Berita gembira, Hamil Empat Bulan!

Dalam diam-diam, pelakon Nad Zainal rupa-rupanya kini sedang hamil anak kedua.

Berita gembira tersebut dikongsikan pelakon Hati Yang Tersakiti menerusi laman instagramnya. Menurut Nad Zainal, usia kandungannya kini sudah masuk empat bulan.

“Bismillahirahmanirrahim. my 9 months journey begins. YEM NAK JADI ABANG LONG.

‘”2021, bukan lagi ber 3 bakal ber 4,” tulis Nad dikapsyennya.

Dalam pada itu, Nad turut menafikan sambil berseloroh bayinya itu bukan ‘hasil’ PKP.

“Semua orang cakap baby PKP (Perintah Kawalan Pergerakan), bukan. Masa PKP tak ada masa ‘buat’ (seloroh).

“Sebenarnya memang ada perancangan untuk tambah anak tahun ini atau tahun depan. Lagipun anak sulung dah besar. Saya tahu (hamil) lepas dua minggu ketika penggambaran dengan Remy dan Mimi Lana (drama Hati Yang Tersakiti),” katanya.

Menurut Nad lagi, anak sulungnya, Fahad Ibrahim Muhammad Faliq, 4, juga sudah tidak sabar untuk menerima kehadiran adiknya.

“Dia sangat teruja, setiap hari tanya bila baby nak keluar. Setiap kali itu kena terangkan pada dia,

“Dah lama tak ada anak kecil di rumah, jadi semua orang pun teruja,” katanya.

Ujar Nad, keadaan kesihatannya juga semuanya baik-baik sahaja sepanjang di awal tempoh kehamilan tanpa alahan teruk.

Nad atau nama sebenarnya, Farah Nadia Zainal Abidin, 30, mendirikan rumah tangga dengan Muhammad Faliq Amirudin pada 18 Disember 2015.

Pasangan tersebut dikurniakan anak sulung yang mesra dengan panggilan Yem pada 14 Oktober 2016.


10 Cara Didik Anak Supaya Kurang Manja & Pandai Berdikari,  Mak Ayah Kena Praktik Ni Ya!

Mendidik anak pada zaman serba moden ini memang mencabar minda. Hati kena sentiasa kuat untuk bertegas dengan anak-anak dan tidak terlalu memanjakan mereka.

Degil, nakal dan tidak mahu dengar kata antara perkara yang selalunya memeningkan kepala mak ayah. Tak kurang juga yang terlalu manja sehingga susah mak ayah hendak menjalankan tugas mendidik dengan baik.

Bagi anak-anak yang terlalu manja boleh, mak ayah boleh praktikkan cara ini.

1. Elakkan terlalu kerap mendukung bayi atau anak kecil. Bukan tak bagi dukung, cuma jangan terlalu kerap. Elak melekat je ngan dia. Bagi dia explore dunia dia sendiri dengan pemantauan kita dari jauh sahaja. Percayalah, masa dia kecil memang kita seronok belai dan gomol dia, rasa tak nak lepas. Tapi kalau dah ‘over’ nanti mommy yang akan stress.

2. Elak terlalu cepat datang bila dia menangis. Jangan menerpa anak dalam keadaan panik. Biar dulu sekejap, jenguk dulu kenapa dia menangis. Latih anak untuk tenang sendiri. Cuba bersuara dari jauh. Contohhnya “mommy kat sini”, “mommy ada ni”, “jap..jap mommy datang”. Biar dia rasa ‘secure’ dan tahu kita ada berdekatan.

3. Banyakkan komunikasi dengan anak walaupun dia tak faham. Sepanjang perjalanan ke rumah pengasuh, bercakap ngan dia. Waktu dalam rumah pun bercakap. Latih anak kecil kita untuk tahu yang kita bercakap dengan dia. Latih dia perlahan-lahan untuk si kecil terima arahan dari kita. Anak yang faham arahan akan lebih behave.

Contohnya, “Sekarang waktu mandi. Mommy letak air dalam tab dulu ye” (sambil dukung atau biar dia tengok kita isikan air dalam bekas mandian) atau “Sekarang waktu tidur, jom pakai bedak dan losyen okay” (sambil ambil barang-barang makeup dia)

4. Elak untuk ‘over protective’. Biar anak meneroka dunia perkembangan dia dan elakkan terlalu menyekat dengan itu tak boleh, ini tak boleh. Cuma yang perlu dijaga, jangan bagi anak jatuh luka je. Anak manja kebanyakannya kuat merajuk dan suka memberontak.

Mommy cuma campur tangan bila perlu. Latih anak untuk bergaul dengan rakan sebaya, anak-anak saudara dan saudara-mara. Tapi jangan lupa ajar dia untuk elakkan orang yang tak dikenali juga.

5. Latih anak untuk tidur awal. Jam 8.00pm -8.30pm adalah waktu untuk tidur. 9.00pm paling lewat. Latih dari kecil, dia akan biasa. Bila anak terjaga waktu malam, lepas menyusu suruh atau tidurkan dia semula. Jangan sesekali ajar bermain atau buka lampu terang. Dia perlu tahu beza malam dan siang dan dia perlu dilatih.

6. Buat senarai setiap kali pergi shopping barang dapur. Masa anak kecil, bacakan untuk dia setiap barang yang ambil dari rak sambil tandakan pada kertas. Biar anak nampak perbuatan kita. Dia akan set dalam kepala, apa yang dibeli hanya dari apa yang disenarikan.

Elakkan pembelian yang tak dijangka. Bila anak dah besar sikit, boleh bincang dengan dia apa yang dia nak waktu kita buat senarai pembelian. Biasa dia akan minta mainan, coklat dan sebagainya. Jadi, masukkan dalam senarai barangan dia sekali.

7. Latih anak untuk bargain, nego, alternative. Contoh, waktu dia pilih mainan, cuba guide atau ajar untuk other option. Kalau yang mahal, cuba bandingkan dengan yang lebih murah. Kalau coklat, cuba cadangkan untuk biskut dan sebagainya. Tapi, jangan terus tolak permintaan dia.

8. Selalu pesan utuk berhati-hati dekat tempat awam. Pesan dari rumah, dalam kereta ulang lagi, sampai mall ulang lagi. Puji dia kalau dia ‘baik’. Bagi ganjaran sikit, contohnya cium dia.

9. Marah atau hukum jika anak buat salah. Contoh;
Bayi – Boleh gunakan nada suara atau gerak tubuh. Biar dia tahu perbezaan nada atau gerakan yang kita gunakan.

Anak 1-3 tahun – Nada suara atau pukul lembut di tapak tangan. Terangkan kenapa dia perlu dihukum.

Anak 3-6 tahun – Pukul ditapak tangan guna bare hand atau objek macam hanger kecil. Pukul perlahan je, ambil syarat. Terangkan kenapa dihukum, apa yang sepatutnya dan sebagainya.

6 tahun keatas – Waktu ni dah boleh gantung rotan pada dinding. Jangan lupa terangkan kegunaan rotan tu.

10. Selalu set yang kita adalah ibu bapa. Kita yang kawal dan bentuk anak, bukan anak yang kawal kita. Bentuk anak bukan maksud kita tak sayang anak, tapi kita cuba disiplinkan anak-anak. Setiap ibubapa ada caranya tersendiri.

Sumber: Khalifahmedia.com


Buat Live Sambil Sidai Baju, Gelagat Syamel Walau Terkial Namun Dipuji Rajin Bantu Isteri!

Alangkahnya indahnya sebuah rumahtangga jika suami isteri saling tolong menolong antara satu sama lain. Sama ada mengemas, memasak, membasuh, menyidai kain dan hinggalah menguruskan anak, semuanya dilakukan bersama-sama.

Hal yang sama juga dilakukan oleh pasangan suami isteri yang juga penyanyi terkenal, Syamel dan Ernie Zakri. Pasangan ini selain sering dilihat berkongsi tentang perjalanan karier, malah mereka juga tidak lokek menunjukkan realiti kehidupan mereka bersama peminat melalui platform media sosial.

Bahkan baru-baru ini satu perkongsian live di TikTok cukup  mencuri perhatian warganet. Dapat disaksikan Syamel ketika itu cuba membantu untuk buat kerja rumah dengan menyidai pakaian yang telah dicuci.

Namun apa yang lebih menariknya, telatah Syamel di dalam video itu yang asyik kerap bertanya kepada isterinya, Ernie Zakri dan cara penyanyi itu menyidai baju juga menjadi tumpuan peminatnya.

Bermula dengan tudung, Syamel sudah mula terkial-kial mencari cara untuk menyidainya. Malah pakaian yang seterusnya juga boleh tahan kelakar cara Syamel melakukan kerja tersebut.

Hasil tinjauan di ruangan komen pemilik akaun @sarangspider di dapati, rata-rata peminat Syamel turut memuji kerajinan seorang suami membantu isteri dalam membuat kerja rumah.


Ramai Orang Muda Sakit Jantung. Tua Bukan Syarat Untuk Sakit. Take Note Perkongsian Ini.

Serangan jantung datang bila-bila masa sahaja. Malah ada juga ketika tidur. Ia seringnya datang “tak diundang”, kadar kematian akibat serangan jantung ketika tidur pun cukup tinggi.

Sebagaimana perkongsian ini melalui kajiannya menyatakan penyakit ini menyerang ramai orang muda. Ikuti penjelasannya.

USIA MASIH MUDA, JANTUNG SUDAH TUA.

Muda bukan jaminan untuk sihat. Tua bukan syarat untuk sakit.

Kajian PhD saya adalah sekitar penyakit serangan jantung di kalangan orang muda. Hakikatnya, dalam dunia ini mungkin hanya lima orang sahaja yang akan membaca tesis saya. Mereka adalah; Penyelia utama saya, pemeriksa tesis (tiga orang) dan diri saya sendiri.
Justeru, untuk memastikan hasil kajian saya dimanfaatkan umum, insyaAllah saya akan kongsikan beberapa noktah penting dari penulisan tesis saya dalam penulisan yang lebih santai. Semoga bermanfaat!

APAKAH ITU SERANGAN JANTUNG?

Jantung mempunyai sistem saluran darahnya yang tersendiri yang tugas utamanya adalah untuk membekalkan oksigen untuk kelangsungan jantung kekal berdegup bagi mengepam darah ke seluruh badan.

Jika saluran darah ini menjadi semakin kecil akibat pengumpulan kolesterol mahupun elemen-elemen lain, saluran darah ini boleh tersumbat. Maka, jantung akan kekurangan oksigen dan berhenti berdegup. Itulah serangan jantung!

Ia boleh berlaku secara tiba-tiba, namun proses perkembangannya sebenarnya mengambil masa yang lama. Namun proses ini boleh berlaku tanpa sebarang tanda. Kerana itu serangan jantung turut dikenali sebagai Pembunuh Senyap (A Silent Killer).

TAHUKAH ANDA?

1. Hampir 20% pesakit yang mengidap serangan jantung di Malaysia berusia di bawah usia 45 tahun (NCVD). Dalam kajian saya, pesakit termuda berumur 24 tahun, dan 1/3 dari pesakit berumur 35 tahun dan ke bawah.

2. Serangan jantung pada usia muda boleh diklasifikasikan sebagai penyakit orang lelaki. Menurut kajian di seluruh dunia, antara 80-100 % pesakit jantung di kalangan orang muda adalah lelaki.

3. Hormon wanita, iaitu estrogen adalah protective factor (faktor pelindung) kepada risiko serangan jantung. Namun, risiko untuk mendapat penyakit jantung meningkat dengan mendadak setelah putus haid, akibat hormon estrogen yang semakin surut.

4. Faktor utama penyakit jantung di kalangan orang muda adalah MEROKOK. Manakala faktor utama penyakit jantung di kalangan orang tua adalah kolesterol yang tinggi, darah tinggi dan kencing manis.

5. 60% dari pesakit yang terlibat dalam kajian saya disahkan mempunyai tekanan darah tinggi ketika dimasukkan ke wad selepas episod serangan jantung. Kebanyakan mereka tidak tahu mereka mempunyai tekanan darah yang tinggi sebelum mendapat serangan jantung.

Dr Norbaiyah Mohamed Bakrim.
(MBBS Monash, MMedSc IIUM, PhD IIUM).


Mangsa Dera Rupanya Anak Yatim, Ibu Saudara & Suami Dipercayai Terbabit!

Semalam tular seorang kanak-kanak diselamatkan bomba setelah menjerit meminta tolong yang terperangkap pada belebas tingkap di sebuah kondominium di Taman Cahaya di sini, ketika cuba melarikan diri daripada terus menjadi mangsa dera.

Terkini, sebagaimana dilaporkan Harian Metro, polis telah menahan pasangan suami isteri warga tempatan dipercayai terbabit dalam kes penderaan dua kanak-kanak di sebuah kondominium di Taman Cahaya, di sini, hari ini.

Ketua Polis Daerah Ampang Jaya, Asisten Komisioner Mohamad Farouk Eshak berkata, individu yang ditahan adalah ibu saudara dan suaminya yang berusia 33 dan 29 tahun.

“Terdahulu polis menerima panggilan daripada orang awam pada jam 4.40 petang berhubung kejadian seorang kanak-kanak lelaki dipercayai cuba untuk terjun daripada tingkat empat kondominium berkenaan.

“Berdasarkan siasatan kejadian berkenaan kemudian membawa kepada penangkapan pasangan suami isteri berkenaan pada jam 6 petang.

“Suspek wanita adalah adik kepada ibu kandung mangsa,” katanya dalam kenyataan, hari ini.

Menurutnya, suspek wanita tidak bekerja manakala suspek lelaki bekerja sebagai pemandu e-hailing dan semakan rekod mendapati suspek mempunyai satu rekod jenayah lampau.

“Tangkapan yang dijalankan turut membawa kepada penemuan seorang kanak-kanak perempuan dipercayai adik mangsa.

“Kanak-kanak perempuan berusia enam tahun ini turut mempunyai kesan kecederaan lebam di bahagian kaki, tangan dan belakang badan juga dipercayai akibat penderaan,” katanya.

Katanya, kedua-dua mangsa dirujuk ke Hospital Ampang untuk pemeriksaan oleh pegawai perubatan dan pihak Jabatan Kebajikan Masyarakat (JKM) juga sudah dimaklumkan untuk tindakan penjagaan mangsa.

“Siasatan awal mendapati kedua-dua mangsa tinggal dengan suspek sejak dua tahun lalu selepas bapa kandung mereka meninggal dunia.

“Kes disiasat di bawah seksyen 31 (1) (a) Akta Kanak-Kanak 2001,” katanya.

Terdahulu, akhbar melaporkan seorang kanak-kanak lelaki berusia lapan tahun terperangkap di belebas tingkap dalam usaha untuk melarikan diri selepas dikurung di sebuah kondominium.

Pengarah Jabatan Bomba dan Penyelamat Malaysia (JBPM) Selangor, Norazam Khamis dilaporkan berkata, pihaknya berjaya menyelamatkan kanak-kanak terbabit selepas menerima laporan dari orang awam pada jam 4.41 petang.

Menurutnya, kanak-kanak terbabit dipercayai dikurung dalam sebuah bilik unit kondominium terbabit sebelum dipercayai cuba melarikan diri dengan keluar daripada tingkap bilik berkenaan sebelum terperangkap di belebas tingkap berkenan.

Sumber : myMetro


Hilangkan Bau Busuk & Hapak Dalam Kereta Dengan Bahan-Bahan Ni. Mudah & Jimat, Kereta Pun Bau Wangi Macam Baru!

Perasan tak, kereta walaupun sudah diletakkan pewangi tetapi kadang-kadang berbau juga. Bagi anda yang tak gemar atau alergi pewangi yang mengandungi bahan kimia mungkin petua ini sesuai untuk dipraktikkan.

Terima kasih kepada pengguna instagram, Ahmad Aizatnur Zakaria yang sudi berkongsi tips bagi mengekalkan bau asal, semulajadi sebuah kereta. Bahan yang digunakan pula adalah murah dan sentiasa berada di dalam rumah kita. Tak salah mencuba bukan?

Berikut adalah cara-cara yang ditunjukkan olehnya:

1. Sediakan 1 bekas plastik. Ambil 1 getah gelang.
2. Ambil sehelai kertas tisu.
3. Satu sudu besar kopi.

Letak dalam bekas, tutup dengan tisu dan ikat dengan getah lalu simpan di bawa kerusi kereta anda. Sifat kopi menghilangkan bau. Boleh juga diganti dengan hirisan daun pandan.

Selain kopi ada tip lain yang anda boleh cuba jika kereta berbau kurang enak.

Daun pandan

Memiliki aroma semula jadi yang mampu menyegarkan ruang. Caranya mudah, simpulkan beberapa helai daun pandan dan letakkan dibawah tempat duduk atau mana-mana tempat dalam kereta.

Hasilnya kereta akan berbau harum dan segar secara semula jadi. Pastikan anda gantikannya dalam tempoh 2-3 minggu sebab bila daunnya dah kering dan layu, baunya pun akan hilang.

Baking soda

Percikkan soda penaik atau baking soda di beberapa kawasan berbau dan biarkan semalaman. Kemudian bersihkan keesokan harinya menggunakan vakum.

Cuka Epal (Apple Cider)

Sama seperti baking soda, cuma renjiskan ke beberapa bahagian dalam kereta, contohnya karpet.

Kepingan roti

Letakkan beberapa keping roti untuk membantu menghilangkan dan menuetralkan bau didalam kereta. Jadi sebelum nak wangikan kereta seeloknya neutralkan dulu baunya.

Arang

Hilangkan bau busuk dan hapak dalam kereta juga boleh menggunakan arang.Ambil beberapa ketul arang dan letakkan ia dalam bekas serta biarkan ia terbuka di lantai kereta.

Selain itu, boleh juga bungkuskan arang dengan tisu atau beg kain dan letak berhampiran kawasan berbau. Ada juga dijual dikedai.

Selamat mencuba!


Percutian Backpack Dengan Anak-anak, Ni Perkongsiannya & Bolehlah Kita Sekeluarga Pula Merancang Ke Sana!

Merancang untuk bercuti bersama seisi keluarga untuk ke luar negara tentunya kita sudah boleh mencongak-congak kos yang perlu disediakan. Jumlahnya ternyata bukan sedikit. Perlu difikirkan kos pengangkutan,belanja makan minum, hotel dan sebagainya. Semua itu memerlukan bajet yang banyak.

Namun melalui perkongsian daripada fb Kinakira Awg yang telah bercuti mereka empat beranak ke Hatyai selama 3 hari 2 malam, dengan menaiki ETS, siapa sangka hanya menelan belanja RM 1600 sahaja. Cukup berbaloi.

Ikuti perkongsian ini dan ketahui juga bagaimana keluarga ini lakukan penjimatan dan bolehlah anda pula merancang untuk ke sana pada musim cuti sekolah tidak lama lagi. Jom semak.

Backpack with kids ke Hatyai dengan menaiki ETS (3H2M)

Day 1

Dari Kl Sentral ke Padang Besar. Tren bertolak jam 7 pagi. Tiba Padang Besar jam 12.30
Berjalan ke imigresen Malaysia.

Naik van ke imigresen Thailand ( Sewa satu van TBHT 1300). Van bawa kami dari Imigresen Thailand Ke Hotel di Hatyai. Check in hotel. Kami stay di Hatyai Meridien Hotel. RM180 sahaja dua malam. Ada kedai makan muslim dan kedai urut depan hotel. Memudahkan. Cuma, hotel tu..hotel lama.  Lunch di Salma Restaurant. Sedap gilerr cuma harga agak mahal

Jalan-jalan di Lee Gardens Plaza. Cuci mata untuk kosongkan perut. Menaiki tuk tuk ke Asean Night Market. (Seorang TBHT 16). Shopping jersey dan makan-makan. Heaven. Street food at it best! Murah

Menyesal juga makan banyak di Salma.. sebab kat sini semua jenis makanan Thai ada. Murahhhh pulak tu. Malam kami balik hotel dan berehat.

Day 2
Breakfast di Dimsum Chadbura.
Makanan super sedap! Seat penuh kedai sesak, so kena datang awal. Kedai buka seawal jam 6.00 pagi

Nora Plaza. Banyak barang kulit dijual disini dan souvenier juga macam T-shirt, keychain dan sebagainya. But harga quite mahal.

Cashew Nut Factory (5 minutes walk from Nora Plaza)

Solat Zohor di Hatyai Central Mosque.Masjid ni benar-benar dekat dihati saya kerana suka melihat keramahan penduduk setempat serta ahli qariah masjid yang duduk bersama-sama menunggu hujan berhenti.

Naik grab ke Floating Market. Rate dia dlm TBHT 120 untuk ke sana. Sebab lokasi dia jauh siket dari town. Cuaca masih hujan renyai-renyai. Jadi kalau boleh standby payung atau baju hujan. Travel dengan budak kecil memang banyak kena standby peralatan lebih-lebih lagi backpack begini.

Floating market ni memang best gilerrr! Makanan authentic semua ada. Cuma kena berhati-hati pilih peniaga yang bersih dan terjamin muslim. Time kami pergi orang memang ramai sangat. Jadi tempat duduk sesak siket plus ada banyak anjing liar mintak makanan. Scaryy! So, kalau nak shopping souvenier.. here is the place. Tshirt Hatyai murah dapat TBHT 80 JE….

Dinner at Klonghae Seafood Buffet. Makanan super murah TBHT 300 SAHAJA! Boleh makan apa sahaja dari pencuci mulut, lauk-pauk sehingga ke pelbagai jenis seafood stimboat and grill. Nyumms.

Day 3
Kim Yong Market. Cuci-cuci mata tengok barang basah dan cari gula kabung. Breakfast kedai makan muslim depan hotel je. Makanan simple tapi sedap oii. Naik Van bergerak ke Station Kereta Api Padang Besar. Tren back Kuala Lumpur.

Total perjalanan kami 4 beranak ke Hatyai 3 hari 2 malam termasuk tiket ETS pergi balik, hotel, pengangkutan dan makan minum dalam RM1600.

Kat sini saya share phone number van yang kami guna. Orangnya ramah, boleh berbahasa melayu dan servis bagus. Riddhuwan – 019 342 3362

One more thing, dalam ETS ni sejuk tau. Jadi please spare baju sejuk or selimut. Terutamanya untuk anak-anak kecil. Kesian takut tak tahan sejuk.

Trip ke Hatyai ni manis sangat. Dapat backpacking sama-sama with my sister and family, kak fae and family. Kids extremely happy. Makanan semua sedap dan murah. Tak puas makan dan memang kena datang balik.

Public transport di Hatyai mudah sangat, kami banyak pakai Grab sebab lebih murah dari tuk tuk. Plus, travelling with ETS and kids sangat menyelesakan. Kids boleh party all the way. Ada kemudahan tandas, surau dan kantin. Kami banyak refer tip dari facebook, terima kasih sangat-sangat pada sudi share. Sangat membantu. So, I wrote some here too. Maybe boleh bantu yang lain juga. Will repeat this trip again one day. Love Hatyai.


Penat Macam Mana Pun, Balik Kerja Ibu Anak 5 Ni Tetap Akan Masak. Ketahui Apa Kekuatannya & Jadikan Inspirasi!

Bagi wanita berkerjaya, menyediakan menu makan malam untuk dinikmati bersama keluarga usai pulang dari tempat kerja mungkin suatu perkara yang tidak ramai mampu melakukannya.

Apatah lagi, jika setiap hari terpaksa berdepan dengan kesesakan lalu lintas hingga sampai ke rumah lewat petang. Keletihan melalui rutin harian ini, menjadikan sebahagian antara kita lebih rela membeli sahaja makanan berbanding melakukan tugas menyediakan hidangan.

Bahkan, bila antara kita mengetahui ada rakan sekerja yang tetap bertenaga dan mampu menyediakan hidangan untuk keluarganya, kita tumpang berasa bangga dengan dirinya.

Semangat apakah yang ada pada diri wanita tersebut?

Menjawab persoalan ini, melalui perkongsian daripada Puan Aisha yang juga merupakan ibu kepada 5 orang cahaya mata ini boleh dijadikan inspirasi. Walau penat macam mana pun dirinya, tetap akan diapastikan menyediakan hidangan buat keluarganya.

Ayuh ketahui apakah sumber kekuatan buat diri wanita ini! Jom semak.

Mereka takkan selamanya bersama kita. Tak penat ke? Rajinnya penat-penat lambat-lambat balik kerja pun masih masak?

Sebab inilah saya jadi Kuat..
Memikirkan inilah saya jadi takut bila anak-anak membesar terlalu cepat.
Biarlah penat macamana pun,saya cuba hargai setiap detik masa yang ada..

Marah? Rotan? Bebel? Mustahil tak ada.Tapi selepas tu,bila tatap wajah anak-anak tidur,Allahu menyesal sangat.

Kenapa? Sebab bila mental dah penat, emosi sukar dikawal kan..itu lumrah..tapi sebelum anak-anak tidur, waktu mereka salam kita,peluklah,ciumlah dan ampunkan segala dosa-dosa mereka..Redhakanlah hidup mereka..Ucap terima kasih atas pengorbanan mereka berdikari tanpa kita..

Bacakan 3 Qul dan hembus diubun-ubun mereka..Didik mereka baca Ayatul Qursi dan akhiri dengan dua Kalimah Syahadah sebelum tidur.

Penat macamana pun kita, jangan lepas bagi anak-anak makan airtangan kita..Masa masak,doalah segala yang baik untuk keluarga..Selawat jangan lupa..Itulah pengikat kasih sayang mereka..Itu jua lah yang buat mereka ingat kita sampai bila-bila In Sha Allah.

Kuatnya seorang ibu itu,adalah benih kekuatan untuk anak-anak..Hari ini kita rasa sedikit susah kerana mereka masih terlalu muda untuk memahami.Tapi tanpa kita sedar,hanya 1/4 hari mereka bersama kita..kita berhutang masa dan perhatian dengan mereka. Semakin mereka membesar dan kenal dunia,sedikit demi sedikit mereka semakin jauh dari kita.

Peringatan untuk diri saya juga yang selalu terleka. Kita semakin tua..kita tak akan selamanya ada. Entah mereka dahulu,atau kita yg mendahului.
Nanti kita rindu saat-saat ini. Taip ni pun airmata laju keluar macam air hujan.

Bagi yang bertanya macam mana saya boleh sekuat ini, jawapannya inilah Vitamin saya..Inilah jamu dan supplement yang saya ambil…inilah segala-galanya buat saya..Anak 5 saya. Allah,tolong jagakan mereka untukku semasa aku tiada bersama mereka..

Aminn..amin..amin Ya Rabb


Ibu-Ibu Cuba Petua Ini Jika Mahu Bibir Kembali Merah . Guna 10 Bahan Semula Jadi Ini,  Senang Jer Tapi Kena Rajin!

Ramai yang menggunakan pelembap untuk merawat masalah bibir yang bermasalah namun tidak semuanya berhasil. Ini kerana, tidak semua pelembap bibir dapat mengatasi masalah bibir kering, apatah lagi menghilangkan masalah bibir yang kehitaman akibat memakai lipstik. Dalam hal ini anda mungkin perlu menggunakan kaedah rawatan semula jadi.

Sebenarnya memang ada jenis bahan makanan yang sangat bagus untuk merawat bibir dan mengembalikan warna kemerah-merahan bibir seseorang. Jom kita tengok antara petua yang anda boleh guna pakai.

Madu

Usapkan madu ke bibir setiap hari secara rutin. Biarkan 15 minit, kemudian cuci dengan air suam. Ataupun boleh dibiarkan di bibir sepanjang malam dengan menyapu ke bibir setiap malam sebelum tidur.

Limau nipis

Limau nipis dapat memudarkan warna hitam pada bibir. Siapkan air perahan jeruk nipis sebanyak 2 sudu dan air suam 2 sudu. Campurkan air perahan limau nipis dan air suam. Sapu ke bibir anda dan biarkan 10-15 minit. Bilas menggunakan air suam.

Minyak zaitun

Campurkan madu atau gula dengan beberapa titis minyak zaitun. Sapukan campuran minyak zaitun tersebut pada bibir anda. Tunggu dan bilas dengan air bersih.

Air mawar

Sapu air mawar pada bibir sebelum hendak tidur. Cara menggunakan air mawar ini dapat dilakukan setiap hari.

Tomato

Ambil tomato kemudian sapurkan ia ke bibir secara rutin. Penggunaan secara rutin akan memberikan kesan yang lebih maksima.

Lidah buaya

Ambil gel lidah buaya dan sapu ke bibir. Ingat ye perlu dilakukan secara rutin untuk kesan yang cepat.

Kunyit hidup

Campurkan kunyit dengan 1 sudu susu. Campur sampai rata dan sapu ke bibir selama kurang lebih 5 minit, dan bersihkan dengan air.

Elak dari menjilat bibir

Kebiasaan seperti ini dapat menyebabkan bibir menjadi lebih cepat untuk kering dan terlihat pucat. Hal ini kerana enzyme yang terdapat dalam air liur akan menghakis permukaan bibir. Maka warna bibir yang merah akan memudar.

Jauhi kafein dan merokok

Jauhi minuman yang mengandungi kafein seperti kopi dan tinggalkan tabiat suka merokok kerana kandungan nikotin yang terdapat dalam rokok dapat membuat bibir menjadi hitam.

Air masak

Banyakkan minum air masak supaya badan tidak dihidrasi. Ia juga dapat meningkatkan kesihatan kulit dan memerahkan bibir secara semulajadi.

Sumber : Abgbrian.com


“Sesak Nafas Baca Perkongsian Rakan Di Hospital Sabah.” Coretan Dr Ini Undang Sebak.

Kala ini, penularan covid-19 telah melonjak naik kepada 659 kes satu hari. Situasi yang membuatkan ramai yang semakin bimbang. Ketika ini juga ramai ibu bapa tidak membenarkan anak-anak hadir ke sekolah.

Walaupun pihak kerajaan tidak melaksanakan PKP, namun kita harus sentiasa mematuhi SOP elak jangkitan.

Bayangkan jika ramai yang dijangkiti dalam tempoh yang singkat, tentu banyak pesakit akan menjalani rawatan. Ketika ini sudah tentu para barisan hadapan seperti kakitangan perubatan bekerja dalam situasi yang mencabar.

Begitulah yang dikongsi oleh seorang Dr mengenai situasi yang dialami oleh rakan beliau di Sabah.

Ikuti perkongsiannya.

Sesak nafas bila baca perkongsian dari rakan seperjuangan di hospital Sabah tentang kepayahan mereka menangani Covid.
Saya tahu perasaannya kerana saya pernah berada di tempat yang sama beberapa bulan lepas. Penat, letih, pasrah, adakala rasa putus asa bagaikan tiada harapan.
Shif 12 jam 6 hari berturut selama hampir 3 bulan bersarungkan PPE terasa hilang perasaan sebagai manusia. Hanya fikir nak survive; nak doffing PPE supaya boleh bernafas, berfikir, makan dan tidur. Itu saja.
Cuma situasi kami waktu itu agak beruntung kerana ombak demi ombak pesakit Covid yang dijangkiti dapat diperlahankan kerana PKP dikuatkuasakan serta merta (walau terlambat 2 minggu). Tapi jumlah pesakit datang dalam keadaan tenat berkurang dalam masa sebulan.

Di Sabah dengarnya dah tenggelam dengan kedatangan ramai pesakit dalam keadaan tenat. Datang saja dah tahap 4 dan keatas.
Seorang saja pesakit Covid tahap 5 yang dimasukkan ke ICU mengambil masa 2-6 minggu untuk di rawat di ICU. Lepas itu sambung lagi sebulan dua di wad biasa.
Jadi turnover di ICU sebenarnya adalah sangat lama. Bagaimana jika ada pesakit Covid tenat lain yang memerlukan ICU? Nak hantar ke mana?
Lainlah jika mereka datang pada tahap 1 dan 2. Cepat kami boleh rawat dan halang jangkitan daripada merebak menjadi tenat. Sebab itu bila positif saja kami pantau dan rawat. Bukan biarkan saja di rumah.

Nanti bukan saja pesakit tak perasan dah semakin tenat (hanya ambil masa 12-24 jam saja untuk melarat tanpa sedar), malah boleh jangkit pada ahli keluarga lain pula.
Saya doakan rakan-rakan di Sabah kuat dan tabah. Buatlah sedaya yang mampu. Namun usah sampai gadaikan nyawa atau berkompromi dengan keselamatan tempat kerja. Nyawa anda lebih penting. Anda seorang boleh selamatkan beratus nyawa jadi jagalah diri sebaik mungkin.

Pada rakan lain, usahlah sebar berita palsu atau menormalisasikan wabak Covid ini. Saya dengar ada doktor yang tak pernah rawat Covid di hospital memandai-mandai kata Covid ini penyakit biasa. Ada pula yang kata usah risau; statistik Covid kita semuanya di penjara, takkan terkena kita.

Pedih hati bila staf perubatan sendiri memandang ringan dengan keterukan Covid. Anda tak merasa bergelumang dengan kahak Covid memanglah boleh gebang macam-macam. Cuba masuk ICU Covid dan buat aerosolised procedure selama berjam-jam tengok berani ke tidak, tahan ke tidak?

Kita perlu terus berwaspada namun tak perlu sampai panik.
Difficult times don’t last. Take one day at a time. This too, shall pass.
Stay safe everyone!


“Waktu Pembedahan, Satu Saraf Telah Bengkok & Melekat Di Tiroid.” Wanita Ini Kongsi Derita Kanser Tahap 2 Selepas Pembedahan Tiroid.

Bila kita diuji dengan kesakitan. Allah bukan sekadar uji diri kita. Tapi Allah uji semua orang yang berada disekeliling kita. Boleh ke suami tahan dengan karenah kita. Boleh ke anak-anak paham keadaan kita. Boleh ke adik beradik bantu kita. Boleh ke orang tua kita memahami kita.

Masih ada ke Kawan-kawan yang nak ambil berat pasal kita. Dan paling penting, dapat ke orang sekeliling kita ambil iktibar dan pengajaran dari sakit kita.

Demikian luahan wanita yang disahkan menghidap  kanser tahap 2.  Segala-galanya bermula selepas dia merasai ada benda yang tidak kena pada dirinya. Biji di leher  yang disangka biji angin, rupanya membawa perkhabaran duka. Selepas diperiksa, doktor memberitahu dia mempunyai tiroid dan suspek kepada kanser.


Hilang 5 Hari Lalu, Wanita Diculik Ditemui Meninggal Dunia Dalam Gaung

Mayat wanita dipercayai menjadi mangsa culik pada Ahad ditemukan dalam gaung di Bukit Tekali, Hulu Langat, Selangor pada 27 September lalu.

Ketua Polis Negeri Sembilan Deputi Komisioner Ahmad Dzaffir Mohd Yusoff berkata, mangsa berusia 27 tahun yang disyaki dibunuh itu ditemukan orang awam kira-kira 3.30 petang.

“Pemeriksaan lanjut ke atas mayat berkenaan mendapati mangsa merupakan kes culik sedang disiasat berdasarkan kad pengenalan dan dokumen yang ditemukan bersamanya serta pengecaman ahli keluarga,” katanya.

Ahmad Dzaffir berkata, terdahulu, pihaknya menerima laporan daripada sepupu mangsa sehari selepas wanita itu dilarikan di kawasan rumahnya di Broga, Lenggeng di sini selain mendakwa turut menerima WhatsApp meminta sejumlah wang tebusan.

Beliau berkata, susulan penemuan mayat wanita itu, seorang lelaki yang juga pekerja swasta berusia lingkungan 20-an ditahan di Ampang, Selangor pada Selasa lalu bagi membantu siasatan.

Menurutnya, siasatan awal mendapati mangsa dan lelaki itu dipercayai pasangan kekasih yang berkenalan melalui laman sosial sejak awal tahun ini dan motif pembunuhan disyaki ada kaitan dengan hutang.

Ahmad Dzaffir berkata, lelaki yang negatif dadah hasil ujian saringan air kencing itu ditahan reman selama 15 hari bermula 28 September lalu untuk siasatan lanjut di bawah Seksyen 12 Akta Penculikan 1961.

Sumber : Harian Metro


“Mama, Aboh Sokmo Sayang Adik & Baby.” Luahan Anak Sulung Rasa Kecewa Dipinggirkan Buat Ibu Tersentuh!

Setiap ibu bapa ingin hidup bahagia dan sentiasa di sisi anak-anak. Namun bagi yang memiliki anak ramai, pasti timbul rasa terasing atau dipinggirkan. Lebih-lebih lagi apabila mempunyai adik yang masih kecil.

Pastinya fokus ibu dan ayah lebih ke arah si kecil, namun tidak bermakna mengabaikan yang lain. tetapi jiwa si kecil ini pasti terasa kan.

Seolah-olah kasih sayang berbelah bahagi, ibu dan ayah lebih sayangkan adik beradik yang lain.

Hari ni bukan nk share anak sepahkan mainan..tapi nk share luahan anak sulong..petang ni tengah2 rehat tiba2 anak sulong bgi satu cebisan kertas yg sangat tersentuh hati sy😭..mungkin kita sebagai seorang ibu terlepas pandang pasal ni.

Menurut Nur Amira, baik dia mahupun suami, tiada istilah berat sebelah atau berbahagi kasih, semua anak-anak dilayan sama rata. Namun, dia tetap meminta maaf kepada anaknya kerana membuatkan hati si anak terasa terpinggir.

“Kadang2 kita rasa dh bagi kasih sayang sama adil tapi bagi dia kurang😢..mama mintak maaf sayang😭😭..tapi kalau nk baca ni kena tahan nafas sebab takde noktah😇..mintak maaf ye..hanya org terengganu je faham kata2 yg anak sy tulis ni..kami org terengganu☺..

Kadang-kadang ibu bapa sudah buat yang terbaik, namun ada juga anak-anak yang terasa hati. Apapun sebagai orang tua kena bijak menangani situasi sebgini supaya tidak timbul masalah di kemudian hari.

Jika anda berada bersama anak-anak kini, panggillah semuanya dan peluklah mereka seerat-eratnya. Katakan yang anda sangat sayangkan mereka dan segala  kasih sayang  semuanya sama rata dan tiada beza antara satu sama lain.

Perkongsian ibu ini mendapat reaksi ramai warganet, rata-rata menzahirkan pandangan masing-masing. Tak kurang yang turut tersentuh dengan luahan hati si anak  tersebut.


“Yang Ada Waris Anak Perempuan Elok Sangatlah Buat Hibah” Perkongsian Hibah Yatie Untuk Ibu Bapa Yang Ada Anak Perempuan

Sebut sahaja mengenai pengurusan harta, pasti ramai yang berfikir dan pelbagai pertanyaan bermain di fikiran. Sebagai contoh, cukup ke harta yang hendak ditinggalkan, kepada siapa hendak dibahagikan harta tersebut, perlu ke buat wasiat, apa akan terjadi sekiranya berlaku kematian secara tiba – tiba?

Untuk pengetahuan semua, ramai yang bercakap mengenai konsep hibah untuk meninggalkan harta kepada waris. Yang paling popular dalam kalangan orang Islam Malaysia adalah hibah takaful yang diambil oleh suami untuk isterinya.

Walaupun hibah ini sering disebut, tetapi masih ramai yang masih tidak berapa tahu apa itu hibah dan fungsi hibah ini. Hibah bermaksud pemberian sama ada dalam bentuk barangan yang nyata atau tidak. Hibah juga boleh memberi erti sebagai hadiah ataupun sedekah.

Kalau dilihat dari pandangan syarak Islam pula, hibah adalah satu kaedah perancangan pengagihan atau pemberian harta secara sah. Islam menggalakkan penganutnya menggunakan kaedah ini bagi mengelakkan sebarang pertikaian yang mungkin terjadi antara keluarga, saudara mara dan pewaris apabila berlakunya kematian.

Baru – baru ini, usahawan terkenal Noor Hayati Kamarzaman atau lebih mesra disapa dengan panggilan Kak Yatie, berkongsi sedikit kepentingan dalam melakukan hibah ke atas ahli keluarga terutama untuk anak – anak perempuan.

“Bergambar kenangan depan Mahkamah Syariah. Risau je masuk dengan @mohamad.zaidi.aziz. Selepas 20tahun alhamdulillah merasa jejak ke sini tapi atas tujuan hibah harta lah. Bukan atas sebab lain”. Kata beliau melalui postingnya di Instagram.

Beliau juga menambah bahawa fokus mereka suami isteri hanyalah untuk bina kerjaya, mencari pengalaman dan pengetahuan. Mereka tidak fikir untuk memberikan sesuatu kepada anak – anak mereka selain daripada menjalankan tanggungjawab seadanya, hantar anak belajar, beri makan dan pakaian yang semampunya.

“Slide belakang tu masa kami di awal kahwin, anak pun baru usia dalam 1-2 thn. Baru habis kerja, ada shooting @sendayu.tinggi_hq yang kami sendiri buat. Kami la photographer, Kak Yatie lah mua, fokus kami untuk bina kerjaya, gain experiences dan knowledge. Masa ni tak fikir pun ada sesuatu yang boleh diberi pada anak – anak selain menjalankan responsible seadanya, hantar mereka study, beri makan, pakai yang mampu, sampai lah kami berdua own @the_hijab.co & @_theskin.co.

“Korang yang ada waris anak perempuan je elok sangat lah tu buat hibah. Tak boleh dicabar tau. Kalau wasiat masih boleh dicabar di court. Even ada lelaki atau perempuan yang ramai pun elok juga lah dah siap – siap agih. Bukan apa, tanah sepasu pun blh putus hubungan anak beranak. Makan masa bertahun – tahun nak setel. End up jadi harta tak dituntut. Korang tau tak, wang yg tak dituntut je hampir 11.2billion yg mana majoriti adalah bumiputera. Non bumi siap – siap dah buat will spy tak jadi isu mcm ni la.” Kata Kak Yatie.

Kak Yatie juga menasihatkan para ibu bapa agar membuat hibah untuk anak – anak agar dapat digunakan dan memudahkan pada masa akan datang jika berlaku sebarang kesusahan atau kematian.

Untuk rekod, Kak Yatie merupakan anak kepada Bonda Rozita dan kakak kepada Dato’ Aliff Syukri. Beliau telah berkahwin dan dikurniakan dua orang anak perempuan.

Sumber: Instagram Noor Hayati Kamarzaman

Baca artikel menarik lain di sini:


Sukar Nak Didik Anak Minat Hafaz Al-Quran? Ikuti 8 Tips Supaya Mudah Nak Ajar DI Rumah.

Ibu ayah mana yang tidak suka melihat anak pandai dan boleh menghafaz Al-Quran. Malah menjadi impian dan harapan yang besar ibu bapa apabila anaknya digelar sebagai Al-Hafiz atau Al-Hafizah.

Apa yang pasti ia bukan satu tugas yang mudah untuk mendidik anak dalam era globalisasi sekarang. Namun bak kata perpatah, hendak seribu daya, tak hendak seribu dalih. Jadi sudah tentu kita akan berusaha untuk memastikan ia berjaya.

8 tip didik anak menghafaz Al-Quran

1. MEMAINKAN CAKERA PADAT VIDEO (CD) SURAH YANG SENANG DIHAFAL.
Ibubapa boleh memainkan cakera padat video Al-Quran di rumah atau di dalam kereta ketika hendak ke mana-mana saja. Memainkan VCD surah-surah Al-Quran pada setiap masa mampu menimbulkan minat anak-anak terhadap surah yang diperdengarkan. Anda juga boleh perkenalkan surah-surah pendek kepada anak-anak.

2. MENDAHULUKAN MENGAJAR AL-QURAN BERBANDING MEMBACA DALAM BAHASA MELAYU DAN BAHASA INGGERIS. JANGAN FIKIR ATAU RISAU ANAK ANDA BERKEMUNGKINAN TIDAK DAPAT MEMBACA.
Hal ini juga penting bagi ibubapa yang perlukan anaknya boleh menghafaz Al-Quran dengan baik. Mengajar banyak perkara dalam satu masa kemungkinan anak-anak akan menjadi keliru dengan apa yang dipelajari secara serentak. Fokus anak-anak juga pastinya teralih kepada sesuatu selain hafazan mereka.

3. MEMULAKAN DENGAN MENGHAFAL SEBELUM MENGENAL HURUF AL-QURAN.
Mengikut kajian sains, kanak-kanak yang belajar menghafal dapat meningkatkan kuasa otak kirinya. Otak kiri bertanggungjawab untuk menganalisa secara analitikal seperti sains, matematik dan bahasa manakala otak kanan pula bertindak untuk berfikir secara holistik seperti perkara berkaitan seni dan muzik. Ramai juga penghafal Al Quran daripada kalangan orang buta. Ini bermakna seseorang yang tidak mengenal huruf juga boleh menghafal Al Quran dengan baik.

4. BIASAKAN DIRI UNTUK MEMPERDENGARKAN SURAH DARIPADA AL-QURAN KETIKA ANAK SEDANG TIDUR.
Menurut pengetahuan saya, pada usia dua tahun lapan bulan anak-anak sudah boleh menghafaz lapan surah pendek dan sekurang-kurangnya 17 surah apabila usia mencecah umur tiga tahun. Mereka telah diperdengarkan dengan surah-surah Al-Quran sejak masih bayi lagi.
Menurut satu kajian luar negara, memperdengarkan lagu dengan irama yang perlahan ketika bayi tidur mampu meningkatkan kemampuan memori si bayi tersebut. Oleh itu, pilihlah audio bacaan Al-Quran yang dibacakan secara jelas dan perlahan-lahan.

5. GUNAKAN DAYA KREATIVITI IBU BAPA UNTUK MENARIK MINAT ANAK-ANAK TERHADAP AL-QURAN.
Kad imbasan juga boleh digunakan untuk membantu menarik minat anak-anak. Sebagai contoh, bayi berusia setahun akan membuatkan ibu bapa terpaksa menarik perhatian bayi mereka untuk menyebut setiap kad imbasan kerana pada waktu ini, mereka dalam peringkat suka meneroka dan mula melakukan pelbagai kerja sendiri dan kurang fokus terhadap apa yang ibubapa inginkan. Ini lebih ketara untuk kanak-kanak lelaki berbanding perempuan.

6. MENGGALAKKAN ANAK-ANAK MENGHAFAL SURAH SEBANYAK YANG MUNGKIN MENGIKUT KEMAMPUAN MEREKA.
Semakin panjang dan semakin banyak surah yang dihafal, semakin tinggi kekuatan memori mereka. Jika mereka telah selesai menghafal sesuatu surah, minta mereka teruskan dengan surah yang lain pula.

7 . MEMBERIKAN GANJARAN APABILA ANAK-ANAK BERJAYA MELAKUKANNYA
Setiap kali anak berjaya membaca setiap surah, berikanlah ganjaran kepadanya walaupun sekadar satu surah. Ganjaran bukanlah berbentuk material semata-semata. Apa kata hadiahkan anak anda dengan satu ciuman dan pujian dan doakanlah kejayaan mereka bersama-sama mereka agar mereka juga tahu segala usaha mereka sangat dihargai anda.

8. SENTIASA MEMINTA ANAK-ANAK MENGULANG SEMULA MEMBACAKAN APA YANG TELAH MEREKA HAFAL.
Kaedah untuk mempraktikkan bacaan ialah kaedah mengulang. Ini bukan sahaja sesuai untuk kanak-kanak, bahkan orang dewasa juga. Mengulangi dengan kerap apa yang telah dihafaz mampu mengubah memori jangka pendek menjadi memori jangka panjang juga. Ini juga boleh dilakukan dengan menvisualkan setiap ayat Al-Quran yang ingin dihafaz.

*Semoga tips-tips ini bermanfaat untuk anda mendidik anak-anak membaca Al Quran.

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Rupanya Ini Cara Mandi Yang Betul Ketika Berpantang,  Wanita Jangan Ambil Mudah Ya!

Selepas melahirkan anak, seluruh tubuh terasa lemah longlai kerana kehilangan banyak tenaga semasa proses melahirkan. Di tambah pula dengan rasa tidak selesa dan rimas dengan keadaan tubuh. Ini menyebabkan wanita mahu segera untuk mandi dan membersihkan diri semahunya.

Soal mandi memang nampak mudah namun sebenarnya wanita bersalin juga kena tahu ilmu ini untuk diri sendiri. Jaga dalaman tubuh kita!

Menurut petua yang dikongsikan oleh Puan Siti Aishah, daripada Pewaris Perbidanan Melayu Asli, nak mandi juga kena ada caranya supaya badan kekal kuat dan hebat secara dalamannya. Mandi berlebihan pun kurang sesuai katanya.

“Kalau ikut cara kaum cina, 30 hari mereka memang tak jumpa air. Bukan setakat basah rambut. Mandi pun langsung tak boleh. So, saya nak share cara bidan-bidan Melayu Lama. Aturan dan tertibnya.

1. Mandi waktu dhuha. Maksudnya biar matahari dah tinggi sedikit barulah mandi. Cuaca dah suam-suam. Kalau cara kak Ice, kalau masa tu memang musim hujan, sejuk memanjang, memang tak mandi la sepanjang hari tu. Key word dia, jangan lepas dah sedap mandi air suam… disebabkan suhu sekitar yang sejuk, tiba-tiba kita jadi menggigil lepas mandi. Bahaya tu. Takut tiba-tiba bentan menggigil.

2. Mandi air suam-suam panas untuk badan. Boleh mandi air rebusan daun herba. Kalau susah nak cari daun-daun, mandi je air kosong yang suam. Janji suam-suam panas. Jangan suam-suam sejuk. Banyak beza tu.

3. Untuk kepala…. WAJIB mandi air paip biasa. Jangan basuh rambut dan muka dengan air panas. Pantang 7 keturunan tu. Kalau dilanggar, ibu mudah kena pening kepala. Rambut mudah gugur. Kulit muka cepat berkedut. Amalan ni bukan untuk ibu dalam pantang je, untuk semua sebenarnya. Laki, perempuan, tua, muda semua boleh ikut petua ni. Saya dah biasakan anak-anak sejak lepas lahir lagi. Muka rambut memang air paip biasa. Badan je air suam.

4. Mandi jangan lama-lama. Paling lama 10 minit je.

5. Mandi orang pantang SATU baldi besar je. Bukan satu kolah. Satu gayung ratakan seluruh tubuh. Sabun puas-puas. Lepas tu gunakan air lebihan dalam baldi buat bilas sabun. Dah cukup.

6. Mandi sehari sekali. Wanita yang mandi banyak-banyak dan lama dalam pantang kita akan nampak kulitnya tak anjal. Even kurus… tapi kulit tak anjal. Muka sembap.

7. Minggu pertama sebaiknya lap-lap je dulu. Dry cleaning. Ini kalau tak ikut pun tak apa. Anak no tiga, kak ice memang tak mandi masa minggu pertama bersalin. Rasa badan lagi selesa. Maksudnya fit. Tak mudah kena ketegur angin sejuk. Muka pun nampak firm cepat dari pantang anak pertama dan kedua.

So, inilah tip dan aturan mandi ibu dalam pantang. Cara bidan-bidan lama. Tak ikut tak dosa. Kalau ikut jadi lawa. Tepuk dada tanya jiwa.
So bolehlah ibu-ibu dalam pantang berlawa sikit. Jangan lupa pakai pilis di dahi. Nampak manis keibuan giteww!

Kalau tak melayu yang sambungkan seni warisan perbidanan Melayu, siapa lagi.


Lelaki Ni Kongsi Surah Mudahkan Isteri Bersalin. Rupanya Itu Juga Amalan Ilmuan Islam Yang Dijangkiti Covid-19!

Momen paling indah dalam hidup seorang wanita adalah apabila diri disahkan mengandung dan bakal melahirkan zuriat dari rahim sendiri. Lengkap sudah fitrah hidup bagi seorang wanita apabila lahirnya si kecil tanda kasih dan sayang, sekali gus melengkapkan syurga kecil suami isteri.

Dalam menantikan si kecil ini, pasti isteri paling berdebar menantikan saat-saat untuk melahirkan. Pelbagai persediaan dilakukan. Namun, bukan hanya isteri, sang suami juga kena sama-sama memberi semangat dan berada di sisi suami kerana waktu inilah isteri amat memerlukan anda.

10 April adalah ulangtahun kelahiran isteri saya. Tadi, pada tarikh yang sama, isteri saya dibawa masuk ke karma bersalin. Saya menunggu di luar. Tidak dibenarkan menemani isteri bersalin sebab nak elakkan wabak-19.

Siap saja melahirkan anak, dia beritahu saya, proses bersalin tadi senang dan sekejap saja. Lebih kurang 10 minit saja. Alhamdulillah.

Saya senyum baca text whatsapp-nya. Dia tak tahu yang suaminya ini membacakan sesuatu untuknya di luar karma bersalin.

Amalan ini dikongsikan oleh seorang ilmuwan islam, Maulana Hamid. Ini amalannya semasa dijangkiti virus Covid-19.

Alhamdulillah, berkat amalan ini, proses kelahiran bayi perempuan kami tadi berjalan dengan baik. Senang dan sekejap saja. Saya baca surah Yaasin dan diikuti dengan bacaa ini:

1. Selawat 3 kali.

2. Baca surah Al Fatihah 3 kali.

3. Baca surah Al-Ikhlas 3 kali.

4. Baca “Hasbunallahu Wani’ Mal Wakil 313 kali.

5. Penutup dengan selawat 3 kali.

Dan maafkan isteri.

Kita ada Dia. Dia sebaik-baik penolong. Kita doa pada-Nya. Tak kira yang kecil atau besar ujian itu , semuanya dari Dia.

Alhamdulillah. Kami dikurniakan satu lagi amanah dari-Nya. Anak perempuan seberat 2.8kg. Mudah-mudahan tanggungjawab ini dipikul sebaiknya.

Haris Darus

Tahun depan Papa jimat duit beli kek besday. Beli satu saja dan sambut besday mama dan kamu.


Gaji Hanya RM1,600 Tinggal Di Kuala Lumpur, Wanita Ini Buktikan Boleh Bertahan, Ini Caranya!

Bila bicara mengenai duit, ramai anak muda yang tamat pengajian akan mula bekerja. Ketika ini sudah pastinya cabaran untuk mendapat kerja agak sukar. Sudah tentu lebih mencabar Bagi fresh graduate tidak mempunyai pengalaman kerja.

Bagi wanita ini ia bukan penghalang untuk meneruskan kehidupan biarpun bergaji kecil. Pengalaman pernah survive dengan gaji hanya RM1600 di Kuala Lumpur, wanita ini kongsikan pendekatan yang digunakannya.

Moga kisah ini jadi motivasi untuk para anak muda untuk meneruskan kehidupan biarpun dengan gaji yang kecil.

Struggle dengan gaji hanya RM1600

Tika saya di offer kerja fresh graduate starting RM1,600. Saya terus grab, walaupun tempat kerja tersebut jauh dengan keluarga. Peluang hanya datang sekali, kita rebut-rebutkan
1. Rumah takda, kita cari bilik sewa

2. Kenderaan takda, kita guna apa yang ada saja iaitu motor kesayangan saya

3. Macam-macam cerita menakutkan saya bila tinggal di kawasan perumahan tersebut, termasuklah kes bunuh berdekatan perumahan saya sewa tu. Allah kan ada, saya pujuk hati.

4. Rakan-rakan baru yang kita tak kenal, jangan di musuhi. Kita kenal dulu, kot-kot terbina masjid kita kat situ

5. Rasa cemburu juga lihat member bawak pamphlet honda di hari pertama training, waktu tu baru setengah bulan kerja. Gaji yang masuk dalam akaun hanya lah RM400. Rasa nak nangis masa tu.

6. Waktu ni baru nak belajar dalam industri perbankan, banyak benda baru yang dipelajari. Tapi hati-hati tak semua orang suka berkongsi skill mereka, takut kurang bisnes mereka kata. Saya redha dan terus mencari jalan dan rentak dalam industri ni.

7. Di saat serba kekurangan waktu ni lah mula panjang akal, saya mula rekod segala perbelanjaan saya. Segala resit semua saya simpan. Terhadkan perbelanjaan yang tidak penting.

8. Kerja di dalam service centre bank iaitu dalam shopping mall, dugaan hebat sangat. Tiap-tiap hari nampak barangan cantik dan ada je sale yang di offer. Ku kuatkan iman, ini semua dunia.

9. Dulu tak suka isi minyak penuh, nanti mula lah panjang langkah. Ku isi cukup untuk ulang alik ke tempat kerja.

10. Tinggal sorang-sorang dalam bilik sewa hampir 3 tahun, ku penuhi masa dengan mengaji dan peluk al quran. Selalu doa, agar dimudahkan urusan dan diberi kekuatan.

11. Tiba lah satu masa, di offer kerja admin dengan permulaan gaji RM1000 waktu tu. Saya terus grab! Bukan senang nak dapat RM1000, saya tekun kerja part time hinggalah ke waktu subuh siapkan kerja yang agak heavy masa tu.

12. Walaupun kerja admin tu dibuat selepas waktu kerja, Alhamdulillah saya masih boleh perform dengan kerja hakiki. Saya dapat kenaikan gaji tiap-tiap tahun. Syukur!

13. Rezeki tak pernah salah alamat kan.

14. Di ketika saya buat kerja hakiki dan kerja admin, saya adalah seorang student part time degree accounting di shah alam. Bila dah mula kerja, priority kita adalah mencari rezeki, saya masih cekal cuba untuk kekal on track. Waktu cuti saya dihabiskan di library sorang-sorang hinggalah ke waktu malam.

15. Waktu ni keluarga mula merajok dengan saya sebab jarang balik dan jadual terlalu padat. Hinggalah saya terbaring, kepala pening dan muntah. Rupanya doktor bagitau, darah tinggi saya naik mendadak.

16. Saya diberi pilihan mahu tidur dan rehat atau mau makan ubat seumur hidup. Pastinya saya pilih untuk tidur! Dari situ saya let go satu per satu kerja saya. Dari belajar part time, kerja hakiki dan last sekali kerja admin dan pa.

17. Biasa dengar kan 3 tahun pertama kerja adalah tempoh membina kewangan kita. Saya latih dan disiplin kan diri. Bukan mudah dan senang nak jadi seperti sekarang. Simpanan yang dibina terus terbina dengan jayanya. Sifat merendah diri dan menghargai keluarga kita terus utuh dalam diri.

18. Jika sekarang korang tak nampak apa yang korang kena buat, pejam mata dan bayangkan siapa big why kita dan kenapa kita kena terus kuat dan berjaya?

19. Setiap orang punya cita-cita dan impian yang nak di capai, belajar berdiri di atas kaki sendiri dan belajar buat keputusan sendiri iaitu yakin dengan diri kita sendiri. Baru lah keluarga kita pun yakin yang kita ni satu hari nanti mampu bina keluarga dan bina empayar sendiri kemudian hari. Aamin.

Sekian dari saya,
Kini saya seorang consultant di area kl dan seremban, masih berkerja keras mencari rezeki untuk masa depan kita

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Kakak Ada 2 ‘Anak Syurga’ Menunggu.” Pernah Hamil Luar Rahim, Sebelah Tiub Pecah & Dibuang, Sari Yanti Kongsi Pernah Hamil 5 Kali.

Mengandung dan melahirkan anak adalah momen yang paling dinantikan oleh setiap wanita yang sudah berkahwin. Lengkap sudah fitrah hidup, detik demi detik dinanti penuh debaran.

Namun tidak semua berakhir dengan kegembiraan, si kecil yang dinanti akhirnya dijemput kembali pada Sang Pencipta. Kisah pelakon kecil molek bernama Sari Yanti yang keguguran bulan lalu rupa-rupanya cukup memilukan

Dalam diam-diam, rupa-rupanya isteri kesayangan Jep Sepahtu ini sudah 5 kali mengandung. Namun ketentuan Yang Maha Esa, dua darinya keguguran.

Dalam satu perkongsian, sari Yanti bercerita mengenai isu kehamilan dan kegugurannya. Dia yang sebelum ini pernah hamil luar rahim terpaksa akur bila mana satu tiubnya pecah dan terpaksa di buang.

Kehamilan ke 5

Sari atau nama penuhnya Sari Yanti Mohamad Nazari membuka peluang  untuk peminatnya bertanyakan soalan di laman sosial Instagram miliknya.

Di dalam catatannya, Sari memberitahu kandungan ketiganya berada di luar rahim sehingga terpaksa menjalani pembedahan bagi membuang satu tiub fallopian.

Jantung baby berhenti tiba-tiba

Walaupun terkejut dan sedih kehilangan bayi yang dikandung, namun Sari pasrah dan reda. Baginya ada hikmah di sebalik apa yang berlaku.

Ada hikmah tersendiri

Tidak dapat mengawal rasa sedih, Sari mengakui menangis di hadapan doktor. Namun Jep banyak membantu menenangkan hatinya kembali.

Nangis depan doktor

Mengakui kehamilannya baru-baru ini adalah yang kelima, Sari reda dan mengakui dia dan Jep kini sudah ada 2 ‘anak syurga’ yang menanti mereka.

Ada 2 ‘anak syurga’ menunggu


“Tak Boleh Berjalan Sampailah Bersalin Kalau Masih Tak Sembuh..” – Aliff Syukri

Baru-baru ini usahawan terkenal, Datuk Seri Aliff Syukri ada berkongsi isterinya, Datin Seri Shahida yang sedang hamil empat bulan dikejarkan ke hospital selepas mengalami komplikasi pendarahan teruk.

Terbaharu, Aliff sekali lagi berkongsi di laman Instagramnya memuat naik keadaan isterinya yang terpaksa berkerusi roda.

Kata Aliff apa yang berlaku membuatkan dia lebih menghargai wanita yang bergelar isteri.

“Hargailah pengorbanan ibu melahirkan kita. kesiankan jadi orang perempuan ni macam-macam dugaan tak sanggup saya tengok tak boleh berjalan sampailah bersalin kalau masih tak sembuh…

“Isteri saya jadi macam ni sebab uri ke bawah sangat doktor cakap bahaya boleh pendarahan dan bahaya untuk baby dan ibu..

Tengok kerusi roda ini teringat pula dengan arwah nenek palong. inilah kerusi roda peninggalan yang digunakan oleh nenek saya.

“Terima kasih yang doakan untuk wife saya dan anak-anak saya..,” ujarnya.

Meninjau di ruangan komen, rata-rata mendoakan yang baik-baik buat Datin Shahida dan kandungan. Malah, ada juga yang berkongsi pengalaman sendiri menghadapi sakit seperti yang datin alami.

Pasangan itu berkahwin pada Ogos 2007 dan dikurniakan lima cahaya mata iaitu Ammar Ahyan, Qadejah El Zahra, Ibraheem Adham, Yusoff Al Qardawi dan Raudah Arshiyah.


“Baki RM20/RM5 Terus Simpan”- Suami Isteri Tekad Menyimpan, Pecah Tabung Terkejut Lihat Hasilnya!

Menabung sikit-sikit, lama-lama jadi bukit! Selalu ibu ayah banyak terapkan benda ini pada anak untuk mendidik mereka tentang bagusnya menyimpan dan elak sikap boros. Tapi sejauh mana ibu ayah itu sendiri praktikkan budaya menabung ini?

Menabung ni, banyak manfaatnya tau! Tapi nak istiqamah untuk teruskan masuk wang itu yang jadi masalah sesetengah orang. Melainkan betul-betul nekad, adalah hasilnya nanti menunggu anda.

Misalnya seperti perkongsian seorang isteri ini, Chienta Mul’aien II walaupun tiada gaji tetap dan hidup bersederhana, simpanan untuk kecemasan dan keperluan keluarga tetap ada.

Kami tak ada KWSP, pecah tabung la jawabnya. Plan nak beli emas macam sebelum-sebelum ni tapi ada keperluan yang lebih perlu didahulukan.

Alhamdulilah..hasil penat lelah meniaga siang dan malam. Pukul 3-4 pagi orang tidur saya masih up barang niaga.

Penat memang penat tapi tu je lah caranya dapat bantu suami, bantu diri sendiri, bantu keluarga. Nak keluar bekerja belajar pula tak pandai.

Cara saya menyimpan pula setiap kali belanja ada baki duit RM20/RM5 terus saya simpan. Tak kisah baki duit dapat berapa keping, saya takkan usik kecuali terdesak.

Lagi 1 simpan dalam tabung yang tak boleh buka tutup. Selalunya orang cakap ,alah awak niaga boleh la simpan macam ni tapi sebenarnya saya menyimpan ni dari sebelum saya ada income sendiri.

Saya biasa hidup susah sebelum berkahwin, saya ibu tunggal selama 6 tahun, peritnya nak sara hidup sendiri masa tu. Mula-mula kahwin saya belajar menyimpan duit RM5 saja, sebab masa tu saya tak niaga macam sekarang hanya belanja duit suami dan nafkah.

Setahun saya dapat dalam RM1K, dengan duit tu saya dapat buat belanja balik kampung,
beli baju raya semua.

Alhamdulilah sekarang suami pun dah berjangkit menyimpan duit RM20&RM5, yang untung bini dia. Harap perkongsian ini dapat bagi semangat pada semua.

Kita kena buat dulu, baru nampak hasilnya dan puas hati. Lagi satu berdisiplin. Siapa lagi nak ubah hidup keluarga kita, kalau bukan kita suami isteri.

Meniliti di ruangan komen perkongsiannya di Tiktok, ramai yang menyokong menabung menjadi penyelamat dikala keadaan yang memerlukan wang. Malah, ada jjuga tertarik dengan tulisan yang ada di tudung tabung sebagai penguat semangat untuk menabung.

Jom tonton kisah Hikayat 1001 Malam yang dibawakan oleh Bintang Kecil.

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Jual Emas Lama & Beli Baru, Kena Buat Ni. Kalau Tak, Ada Unsur Riba!

Semestinya ramai antara kita orang perempuan bila lihat ada rekaan terbaru barang kemas yang tengah trending, kalau boleh ingin juga dimiliki. Jadi memikirkan cara yang lebih mudah tanpa perlu menangung kos yang mahal adalah dengan melakukan proses jual barang kemas lama dan dapatkan barang kemas yang baharu. Cara ini bukan sahaja dapat memuaskan keinginan untuk memiliki rekaan yang disukai malah emas juga dikatakan suatu cabang pelaburan yang menguntungkan di masa akan datang.

Pun begitu, sedang kita seronok mendapat emas baru dengan cara trade in emas lama, ada perkara serius yang perlu diambil perhatian agar proses jual beli tersebut bebas daripada unsur riba’.
Untuk mengetahui lanjut tentang ini, baca perkongsian ini.

Sedikit Ilmu Tentang Emas..Sebenarnya ramai lagi yang masih cetek tentang hukum hakam dalam jual beli emas. Sikit-sikit kita belajar. Cedok ilmu. Supaya tiada syubhah dalam apa yang kita lakukan lagi-lagi bab berkaitan dengan harta. Tau tak apa hukum Trade in Emas dengan Emas?

Perasan tak bila kita nak trade in kat kedai, kita akan bagi emas kita, staff timbang dan bagi harga sekian-sekian. Then staff minta kita pilih emas baru yang kita nak. Then kena tambah duit.

Tahu tak, lebihan duit yang kita tambah tu adalah riba?

Ya RIBA kawan-kawan. Cara trade in yang tidak mengikut syariat adalah haram di sisi Islam ye.

Macam mana cara trade in yang sah di sisi Islam?

Caranya, kita kena jual dulu barang kemas kita, then lepas dapat duit, lepas akad bagai, baru kita beli baru.

Transaksi tersebut mestilah taqabud fil hal yakni berlaku dalam satu masa.

SYARATNYA MESTI KITA PEGANG DULU DUIT HASIL KITA JUAL/TOLAK BARANG KEMAS TERSEBUT. TIDAK BOLEH TIDAK, MESTI PEGANG DULU DUIT TU.

Melainkan kalau berat dan nilai harga emas dengan emas tadi adalah sama. Tanpa perlu berlaku penambahan duit dan sebagainya. Maka hukumnya adalah sah. Tapi mana mungkin kan? Harga emas pun berbeza hari ke hari. So cara paling selamat nak elakkan riba adalah dengan menjual terlebih dahulu, pegang duit dan kemudian beli emas yang baru.

Dalam seronok kita menjual dan membeli emas, ada syariat yang perlu dijaga.

Kena berhati hati dalam jual beli emas. Agar syariat terjaga, simpanan terpelihara

Sama situasi kita trade in emas online pn kena transfer bayar dulu. Kemudian baru deal balik untuk beli emas lain

Jawapan Bagi ‘Trade in’ Emas Lama Dengan Emas Baru.

Jelas menurut perbahasan hukum bahawa ‘trade in’ emas lama dengan yang baru atau barang kemas emas lama dengan yang baru mestilah mengikut hukum yang dibincangkan di atas, iaitu menurut majoriti ulama setiap barang kemas tetap dianggap emas dan bukan sil’ah, maka bila seseorang ingin menukarnya dengan barang kemas baru emas yang lain. Ia mesti punyai dua syarat tanpa khilaf (Boleh rujuk pelbagai kitab antaranya al-muamalat al-Maliah al-Mu’asiroh oleh Prof Dr Ali Salus, hlm 180 ; Al-Buyu’ al-Sya’iah oleh Dr Tawfiq al-Buti dan lain-lain), iaitu :

i) Mutamathilan – mesti sama berat timbangannya. Manakala standard emas tersebut (‘Iyar) 20 atau 21 atau 24 tidak memberikan sebarang kesan. Ia adalah berdasarkan hadith yang menyebut tentang tamar khaibar (yang kurang elok atau buruk) yang ditukar dengan tamar Janib (yang elok) yang mana ianya mesti menuruti syarat sama berat walaupun berbeza kualiti. Hadith ini riawayat al-Bukhari dalam kitab al-Buyu’, no 4553. Jika tidak Riba Al-Fadl akan berlaku.

ii) Mesti ‘Taqabud fil hal aw fil majlis’ ( diserah dan terima dalam satu masa) – kerana ia adalah tertakluk kepada hukum sarf (tukaran matawang dengan matawang), maka tidak dibenarkan untuk menangguh masa serahan. Justeru, mestilah kita menyerahkan emas lama, dan kemudian penjual menyerahkan emas baru yang sama berat pada ketika itu juga. Jika tidak, Riba Nasiah akan berlaku.

Mungkin ada yang akan bertanya, jadi kalau kita ingin melakukan ‘trade in’ dengan emas baru yang lebih mahal harganya?? Bagaimana kita nak bayar tambahan harga itu?

Jawabnya : Ia sama dengan kes dalam hadith Tamar Khaibar dan Janib tadi. Jawapan yang diberi oleh Rasulullah SAW adalah : “Juallah dengan sempurna , ambillah harganya dan kemudian belilah semula dengan duit kamu tadi”

JELAS, CARANYA : MESTILAH SESEORANG YANG INGIN MELAKUKAN ‘TRADE IN’. MENJUAL TERLEBIH DULU KEPADA PEKEDAI EMAS ITU, LALU IA MESTILAH MENGAMBIL DUIT HARGA RANTAI LAMA ITU, CTH HARGA SEUTAS RANTAI EMAS LAMA KITA RM 2000 DAN BERATNYA 200 GRAM, APABILA KITA INGIN TRADE IN DENGAN RANTAI BERHARGA RM2500, MAKA KITA MESTI JUAL DULU, LEPAS KITA PEGANG DUIT RM2000, BARULAH KITA PILIH RANTAI BARU DAN KEMUDIAN TAMBAH DGN RM 500, KEMUDIAN PEMBELI MEMBAYAR KEPADA PEKEDAI LALU MENGAMBIL RANTAI BARU ITU.

Kemungkinan jika transaksi seumpama ini di buat di Malaysia, ia akan kelihatan pelik. Bagaimanapun itulah cara yang selamat dari Riba.

Sumber : Puan Tengku Mila